cyanic-selkie/wikianc huggingface dataset:
何晏
晏有才名而急於富貴，趨時附勢，明帝惡其浮華，抑而不用. 曹爽素與親善，及輔政，驟加引擢，以為腹心. 爽以晏代盧毓為吏部尚書. 後爽敗，晏為司馬懿所殺.
吉田茂
縮圖|吉田茂 吉田茂，故日本政治家，東京都人. 明治十一年生於東京府東京市神田區. ，三十九年卒業於東京帝國大學. 後入外務省、赴華任駐奉天總領事，昭和十一年使英. 二十年九月任外務大臣，十二月，任膺選貴族院議員. 二十一年，任內閣總理大臣，二十三年，再任總理大臣. 二十六年，赴美簽署《舊金山和約》，二十九年辭任總理大臣. 四十二年十月二十日卒於神奈川，年九十.
分類:日本內閣總理大臣 分類:東京都列傳 分類:明治列傳
計學
計學，西名葉科諾密，本古希臘語. 葉科，此言家. 諾密，為聶摩之轉，此言治. 言計，則其義始於治家. 引而申之，為凡料量經紀撙節出納之事，擴而充之，為邦國天下生食為用之經. 蓋其訓之所苞至眾，故日本譯之以經濟，中國譯之以理財. 顧必求吻合，則經濟既嫌太廓，而理財又為過陿，自嚴復作故，乃以計學當之. 雖計之為義，不止於地官之所掌，平準之所書，然考往籍，會計、計相、計偕諸語，與常俗國計、家計之稱，似與希臘之聶摩較為有合.
謂計學創於斯密，此阿好者之言也. 夫財賦不為專學，其散見於各家之著述者無論已. 中國自三代以還，若《大學》、若《周官》，若《管子》、《孟子》，若《史記》之《平準書》、《貨殖列傳》，《漢書》之《食貨志》，桓寬之《鹽鐵論》，降至唐之杜佑，宋之王安石，雖未立本干，循條發葉，不得謂於理財之義無所發明. 至於泰西，則希臘、羅馬，代有專家. 而斯密氏所親承之師友，若庚智侖，若特嘉爾，若圖華尼，若休蒙大辟，若哈哲孫，若洛克，若孟德斯鳩，若麥庚斯，若柏抵，其言論謦欬，皆散見於斯密《原富》一書. 而所標重農之旨，大抵法國自然學會之所演者，凡此皆大彰著者也. 獨其擇焉而精，語焉而詳，事必有徵，理無臆設，而文章之妙，喻均智頑. 則自有此書，而後世知食貨為專科之學. 此所以見推宗匠，而為新學之開山也.
計學於科學為內籀之屬. 內籀者，觀化察變，見其會通，立為公例者也. 如斯密、理嘉圖、穆勒父子之所論著，皆屬此類. 然至近世如耶方斯、馬夏律諸書，則漸入外籀，為微積曲線之可推，而其理乃益密. 此二百年來，計學之大進步也. 故計學欲窺全豹，於斯密《原富》而外，若穆勒、倭克爾、馬夏律三家之作，皆有以盡此學之源流，而無後時之嘆.
理在目前，而未及其時，雖賢哲有所不見. 今如以金為財，二百年以往，泰西兒無人不然. 自斯密出，始知其物為百貨之一，如博進之籌，取前民用，無可獨珍. 此自今日觀之，若無甚高之論，難明之理者；然使吾輩生於往日，未必不隨俗作見，並為一談也. 試觀中國道、咸間，計臣之所論議施行，與今日朝士之言通商，可以悟矣. 是故一理既明之後，若揭日月而行. 而當長夜漫漫，習非勝是之口，則必知幾之神，曠世之識而後與之，此不獨理財之一事然也.
嚴復曰︰「夫計學者，切而言之，則關於中國之貧富；遠而論之，則繫乎黃種之盛衰. 」足見計學於社稷之要耳.
阮郎歸
阮郎歸，詞牌也. 雙調，四十七字. 亦稱《醉桃源》、《宴桃源》. 前後闋各四平韻，一韻到底，後闋起首聯對仗.
格
[平]平[仄]仄仄平平，[平]平仄仄平. [仄]平平仄仄平平，平平仄仄平.
平仄仄，仄平平，[平]平仄仄平. [仄]平[平]仄仄平平，平平仄仄平.
名作
秦觀
湘天風雨破寒初，深沉庭院虛. 麗譙吹罷小單于，迢迢清夜徂.
辛棄疾
山前燈火欲黄昏，山頭来去雲. 鷓鴣聲裏數家村，瀟湘逢故人.
揮羽扇，整綸巾，少年鞍馬塵. 如今憔悴賦招魂，儒冠多誤身. 分類:詞牌
孫翊
孫翊字叔弼，一名儼，吳大帝權之弟也.
初，太守朱治舉孝廉，司空辟. 翊性峭急，喜怒快意，治數責數，諭以道義. 及兄策新死，諸臣張昭等謂策當以兵屬翊，而策呼大帝，佩以印綬.
建安八年，以偏將軍領丹楊太守，時年二十. 初大帝殺吳郡太守盛憲，孝廉媯覽、戴員匿於山. 翊禮待覽、員，除大都督督兵、郡丞，而二人有報讎之意，數為責難，密與邊鴻謀逆.
九年，權出兵江夏，時翊作宴，為妻徐氏卜之，得兇卦，遂止宴. 翊常持刃，爾時有酒色，空手送客，為邊鴻殺之.
師爺請自重
《師爺請自重》，中華人民共和國電視劇也，述譚鈴音、唐天遠之事，改編自酒小七小說《調笑令》.
花橋驛
花橋驛者，上海通軌十一號路及蘇州通軌郊一路之候也，屬高架驛. 處江江蘇省蘇州市崑山市.
分類:上海通軌車驛 分類:蘇州通軌
曹真
魏邵陵元侯曹真字子丹，曹操族子也.
水墨人生
《水墨人生》，中華人民共和國電視劇也，述民國時江蘇吳縣人阮秋水、程景墨之事.
曹真
操起兵，真父邵募徒眾，為州郡所殺. 操哀真少孤，收養與諸子同，使與子丕共止. 常獵，為虎所逐. 顧射虎，應聲而倒. 操壯其鷙勇，使將虎豹騎. 討靈丘賊，拔之，封靈壽亭侯. 以偏將軍將兵擊劉備別將於辯，破之，拜中堅將軍. 從至長安，領中領軍. 是時，夏侯淵沒於陽平，操憂之. 以真為征蜀護軍，督徐晃等破劉備別將高翔於陽平. 操自至漢中，拔出諸軍，使真至武都迎曹洪等還屯陳倉.
丕即王位，以真為鎮西將軍，假節，都督雍、涼州諸軍事. 錄前後功，進封東鄉侯. 張進等反於酒泉，真遣費耀討破之. 斬進等. 黃初三年還京都，以真為上軍大將軍，都督中外諸軍事，假節鉞. 與夏侯尚等征孫權，擊牛渚屯，破之. 轉拜中軍大將軍，加給事中. 七年，文帝寢疾，真與陳群、司馬懿等受遺詔輔政. 明帝即位，進封邵陵侯，遷大將軍.
諸葛亮圍祁山，南安、天水、安定三郡反應亮. 帝遣真督諸軍軍郿，遣張郃擊亮將馬謖，大破之. 安定民楊條等略吏民保月支城，真進軍圍之條謂其眾曰：「大將軍自來，吾願早降耳. 」遂自縛出，三郡皆平. 真以亮懲於祁山，後出必從陳倉. 乃使將軍郝昭、王生守陳倉，治其城. 明年春，亮果圍陳倉，已有備而不能克. 增邑，並前二千九百戶.
四年，朝洛陽，遷大司馬，賜劍履上殿，入朝不趨. 真以「蜀連出侵邊境，宜遂伐之，數道併入，可大克也. 」帝從其計. 真當發西討，帝親臨送. 真以八月發長安，從子午道南入. 懿溯漢水，當會南鄭. 諸軍或從斜谷道，或從武威入. 會大霖雨三十餘日，或棧道斷絕，詔真還軍.
真病還洛陽，帝自幸其第省疾. 真薨，諡曰元侯. 帝追思真功，詔曰：「大司馬蹈履忠節，佐命二祖，內不恃親戚之寵，外不驕白屋之士，可謂能封盈守位，勞謙其德者也. 」
評
三國志評曰：真每征行，與將士同勞苦，軍賞不足，輒以家財班賜，士卒皆願為用.
安慶緒
慶緒，安祿山第二子也. 母康氏，祿山糟糠之妻. 慶緒善騎射，祿山偏愛之. 未二十，拜鴻臚卿，兼廣陽太守. 初名仁執，玄宗賜名慶緒，為祿山都知兵馬使. 嚴莊、高尚立為偽主. 慶緒素懦弱，言詞無序，莊恐眾不伏，不令見人. 莊為偽御史大夫、馮翊郡王，以專其政. 厚其軍將官秩，以固其心.
二月，肅宗南幸鳳翔郡，始知祿山死，使僕固懷恩使於回紇，結婚請兵討逆. 其月，郭子儀拔河東郡，崔乾祐南遁. 八月，回紇三千騎至. 九月，廣平王領蕃漢之眾收西京，走安守忠，賊之死者積如山阜.
十月，賊將尹子奇攻陷睢陽郡，殺張巡、姚摐等. 王師乘勝至陝郡，賊懼，令嚴莊傾其驍勇而來拒. 廣平王遣副元帥郭子儀等與賊戰于陝西曲沃，大破之於新店，逐北二十里，斬首十餘萬，伏屍三十里. 嚴莊奔至東京，告慶緒，慶緒率其餘眾奔河北，保鄴郡. 嚴莊至河內，南來歸順. 賊將阿史那承慶等麾下三萬餘人，悉奔恆、趙、范陽. 從慶緒者，唯疲卒一千三百而已. 偽中書令張通儒秉政，改相州為成安府，署置百官. 旬日之內，賊將各以眾至者六萬餘，凶威復振. 偽青、齊節度能元皓獨率眾歸順，明年，改乾元元年，偽德州刺史王暕、貝州刺史宇文寬等皆歸順，河北諸軍各以城守累月，賊使蔡希德、安太清急擊，復陷於賊，虜之以歸，臠食其肉. 其下潛謀歸順者眾矣，賊皆易置之，以縱屠戮，人心始離. 又不親政事，繕治亭沼樓船，為長夜之飲. 高尚等各不相葉. 蔡希德兵最銳，性剛直，張通儒譖而縊殺之，三軍冤痛不為用. 以崔乾祐為天下兵馬使，權領中外兵. 乾祐性愎戾，士卒不附.
九月，肅宗遣郭子儀等九節度率步騎二十萬攻之，以魚朝恩為軍容使. 初，子儀之列陳也，使善射者三千人伏於壘垣內. 明日接戰，子儀麾其屬偽奔，慶緒逐之，伏者齊發，賊黨大潰. 使薛嵩求救于史思明，言禪讓之禮. 思明先遣李歸仁以步卒一萬、馬軍三千，先往滏陽以應. 及至滏陽，子儀之圍已固，築城穿壕各三重，樓櫓之盛，古所未有. 又引水以灌城下，城中水泉大上，井皆滿溢. 以安太清代乾祐為都知兵馬使. 思明南攻魏州，節度使崔光遠南走，思明據其城數日，即乾元二年正月一日也. 思明偽稱燕王，立年號.
慶緒自十月被圍至二月，城中人相食，米斗錢七萬餘，鼠一頭直數千，馬食隤牆麥鞬及馬糞濯而飼之. 思明引眾來救，三月六日，子儀等戰敗，遂解圍而南，斷河陽橋以守谷水. 思明領其眾營于鄴縣南. 慶緒使收子儀等營中糧，尚六七萬石，復與孫孝哲、乾祐謀閉門自守，議更拒思明. 諸將曰「今日安可更背史王乎！」張通儒、高尚、平冽謂慶緒曰：「史王遠來，臣等皆合迎謝. 」對曰：「任公暫往見思明. 」思明與之涕泗，厚其禮，復命歸城. 經三日，慶緒不至. 思明密召安太清令誘之. 慶緒不獲已，以三百騎詣思明. 思明引入，令三軍擐甲執兵待之. 及諸弟領至於庭，再拜稽首曰：「臣不克負荷，棄失兩都，久陷重圍，不意大王以太上皇故，將兵遠救. 」思明曰：「棄失兩都，用兵不利，亦何事也！爾為人子，殺汝父以求位，庸非大逆乎？吾為太上皇討賊. 」即牽出，並其四弟及高尚、孫孝哲、崔乾祐，皆縊殺之.
微軟視窗
視窗者於私人電腦雖為霸主，然服務器之類，則同他者平分天下. 至於行動裝置，敗於安卓、蘋果.
初，蘋果之作業系統僅行於蘋果電腦，開圖形系統之先河. 適英特爾佈X86處理器. 微軟聞之，視窗一點零一遂始. 蘋果以其侵權，訴之，後和. 其間二者首席執行官互諷. 一九九一年八月，繁體中文視窗成. 一九九五年，同中華人民共和國共創簡體視窗一事成. {| style="margin:auto;"
微軟視窗市占率概覽 Net Applications 同 StatCounter 考于二零一九年九月
考據
分類:作業系統
莘莊驛 (通軌車驛)
莘莊驛者，上海通軌一路、五路之候也. 處上海市閔行區. 初爲莘莊鐵道驛
分類:上海通軌車驛
大霹靂
大霹靂，又名大爆炸，天地初開之象也. 是時極密極熱，猶火球之裂，萬物皆亂，雖原子之細猶不能存. 須臾而冷，為元素，為星辰，宇宙遂成；於是天地乃廣，逾億萬年而成今日之象.
一九六四年，始見宇宙微波背景輻射，蓋玄黃之遺物也. 由此觀之，遂知盤古之時，當有能絕光子之路者，極熱等離子也，冷而為氫，光遂可透宇宙耳. 太虛之內，富有元素，輕者為多，蓋因重者之成，非高能不可為也. 是故其後之世，遂有高能物理之學也.
大霹靂存乎瞬間，爾後宇宙乃廓，正合此等象耳.
道路連通
道路連通者，路可達也.
定義
集甲曰道路連通者，凡二點必有道路相接也. 又曰零連通也.
集甲曰弧連通者，凡二點必有道路相接，且道路為同胚映射也.
空間之最大道路連通子集，曰道路連通分支也.
孫承
吳沙羨侯孫承者，吳吳郡富春人，沙羨侯奐子，蓋武之後也.
曹休
魏長平壯侯曹休字文烈，漢沛國譙人，曹操族子也.
天下亂，宗族各散去鄉里. 休年十余歲喪父，獨與一客擔喪假葬，攜將老母，渡江至吳. 以操舉義兵，易姓名轉至荊州，間行北歸，見操. 操謂左右曰：「此吾家千里駒也. 」使與曹丕同止，見待如子. 常從征伐，使領虎豹騎宿衛.
劉備遣將吳蘭屯下辯. 操遣曹洪征之，以休為騎都尉，參洪軍事. 操謂休曰：「欲雖參軍，其實帥也. 」洪聞此令，亦委事於休. 備遣張飛屯固山，欲斷軍後. 眾議狐疑，休曰：「賊實斷道者，當伏兵潛行. 今乃先張聲勢，此其不能也. 宜及其未集，促擊蘭，蘭破則飛自走矣. 」洪從之，進兵擊蘭，大破之，飛果走. 操拔漢中諸軍還長安，拜休中領軍.
曹丕即王位，為領軍將軍，錄前後功，封東陽亭侯. 夏侯惇薨，以休為鎮南將軍，假節，都督諸軍事，車駕臨送，上乃下輿執手而別. 孫權遣將屯曆陽. 休列，擊破之，又別遣兵渡江，燒賊蕪湖營數千家. 遷征東將軍，領揚州刺史，進封安陽鄉侯. 丕征孫權，以休為征東大將軍，假黃鉞，督張遼等及諸州郡二十餘軍，擊權大將呂範等於洞浦，破之. 拜揚州牧.
明帝即位，進封長平侯. 吳將審惪屯皖，休擊破之，斬惪首，敵將韓綜、翟丹等前後率眾詣休降. 增邑四百，並前二千五百戶，遷大司馬，都督揚州如故. 太和二年，帝為二道征吳，遣司馬懿從漢水下，督休諸軍向尋陽. 吳周魴偽降，休深入，戰不利，退還宿石亭. 軍夜驚，士卒亂，棄甲兵輜重甚多. 休上書謝罪，帝遣屯騎校尉楊暨慰諭，禮賜益隆. 休因此癰發背薨，諡曰壯侯.
孫奐
吳沙羨侯孫奐字季明，漢吳郡富春人，堅弟靜子，蓋武之後也.
三荔交通事故
貴陽疫，地方依令防控，應隔盡隔，轉運患者往他處，必使社會面清零. 二〇二二年九月十八日，有大巴載四十七人，司乘皆穿防护服，無視安全駕駛，罔論疲勞不適，車疾馳于三荔高速，至三都水族自治縣境，衝出側翻，墜入邊坡，不幸殞命者二十七，呜呼哀哉！
孫奐
兄皎既卒，奐代統其眾，以揚武中郎將領江夏太守，軍民稱之.
黃武五年，孫權攻石陽，奐使將軍鮮於丹帥五千人先斷淮道. 自帥吳碩、張梁五千人為軍前鋒，降高城，得三將. 大軍引還，權詔使在前住，駕過其軍，見奐軍陳整齊，權歎曰：「初吾憂其遲鈍，今治軍，諸將少能及者，吾無憂矣. 」拜揚威將軍，封沙羨侯.
奐亦愛樂儒生，覆命部曲子弟就業，後仕進朝廷者數十人.
年四十，嘉禾三年卒. 子承嗣.
成家
縮圖|成家之徽 成家者，日本國之小說網站也，二〇〇四年始創. 凡人皆可投文，亦不論體裁，惟知識產權不可侵害.
其上刊登之小說，均免費予觀，待人氣略長，多有出版印刷，亦有改作動畫、漫畫者.
御代田町
御代田町屬長野縣也. 處長野縣東信地區，居淺間山之陽.
它典
御代田町政府
蝙蝠食蕉
《蝙蝠食蕉》者，泰國傳統樂曲也. 分三段，作者未明，得在阿瑜陀耶王朝時作.
虹口足球場驛
虹口足球場驛者，上海通軌三路、八路之候也. 處上海市虹口區.
分類:上海通軌車驛
繁欽
繁欽字休伯，漢潁川望族也，以文才機辯，少得名於汝南、潁川. 會漢末雄據，同趙儼、杜襲附劉表，是為之奇，襲以表非明主喻欽 ，共儼南適長沙，通財同計，合為一家.
時曹操迎獻帝，欽、襲以趙儼語 而歸潁. 及操為丞相，欽除主薄，長書記，善詩賦，文藻巧麗，著《征天山賦》、《定情詩》，亦書予曹丕，建安二十三年卒.
中西區 (香港)
中西區，屬香港. 方十二公里餘，口廿萬餘.
儒略曆
此曆行世已久，誤乃積. 公元一五八二年，教宗格里高利十三世乃修之，而成格里曆，通行於今. 然東正教等，猶有用此曆者.
月
分類:律曆志
襄陽記
現存清乾隆任兆麟《心齋十種》錄之刻本三卷、《五朝小說》錄之一卷本. 二〇世紀有黃惠賢《校補襄陽耆舊記》
分類:書籍
杜襲
初避亂荊州，劉表待以賓禮. 同郡繁欽數見奇於表，襲喻之曰：「吾所以與子俱來者，徒欲龍蟠幽藪，待時鳳翔. 豈謂劉牧當為撥亂之主，而規長者委身哉？子若見能不已，非吾徒也. 吾其與子絕矣！」欽慨然曰：「請敬受命. 」襲遂南適長沙.
及曹操迎獻帝都許. 襲逃還鄉里，操以為西鄂長. 縣濱南境，寇賊縱橫. 時長吏皆斂民保城郭，不得農業. 野荒民困，倉庾空虛. 襲自知恩結於民，乃遣老弱各分散就田業，留丁強備守，吏民歡悅.
建安六年，劉表以步騎萬人攻西鄂，襲乃悉召縣吏民任拒守者五十餘人，與之要誓. 其親戚在外欲自營護者，恣聽遣出；皆叩頭原致死. 於是身執矢石，率與戮力. 吏民感恩，咸為用命. 臨陳斬數百級，而襲眾死者三十餘人，其餘十八人盡被創，城為敵破. 襲帥傷痍吏民決圍得出，死喪略盡，而無反背者. 遂收散民，徙至摩陂營，吏民慕而從之如歸.
司隸鍾繇表拜議郎參軍事. 荀彧又薦襲，曹操以為丞相軍祭酒. 魏國既建，為侍中，與王粲、和洽並用. 粲強識博聞，故操游觀出入，多得驂乘，至其見敬不及洽、襲. 襲嘗獨見，至於夜半. 粲性躁競，起坐曰：「不知公對杜襲道何等也？」洽笑答曰：「天下事豈有盡邪？卿晝侍可矣，悒悒於此，欲兼之乎！」後襲領丞相長史，隨曹操到漢中討張魯. 操還，拜襲駙馬都尉，留督漢中軍事. 綏懷開導，百姓自樂出徙洛、鄴者，八萬餘口. 夏侯淵為劉備所沒，軍喪元帥，將士失色. 襲與張郃、郭淮糾攝諸軍事，權宜以郃為督，以一眾心，三軍遂定. 操東還，當選留府長史，鎮守長安，主者所選多不當，操令曰：「釋騏驥而不乘，焉皇皇而更索？」遂以襲為留府長史，駐關中.
杜襲柔言不犯，時將軍許攸擁部曲，不附曹操而有慢言. 操大怒，先欲伐之. 群臣多諫：「可招懷攸，共討強敵. 」操橫刀於膝，作色不聽. 襲入欲諫，操逆謂之曰：「吾計以定，卿勿復言. 」襲曰：「若殿下計是邪，臣方助殿下成之；若殿下計非邪，雖成宜改之. 殿下逆臣，令勿言之，何待下之不闡乎？」操曰：「許攸慢吾，如何可置乎？」襲曰：「殿下謂許攸何如人邪？」太祖曰：「凡人也. 」襲曰：「夫惟賢知賢，惟聖知聖，凡人安能知非凡人邪？方今豺狼當路而狐狸是先，人將謂殿下避強攻弱，進不為勇，退不為仁. 臣聞千鈞之弩不為鼷鼠發機，萬石之鍾不以莛撞起音，今區區之許攸，何足以勞神武哉？」操曰：「善. 」遂厚撫攸，攸即歸服.
又夏侯尚暱於曹丕，情好至密. 襲謂尚非益友，不足殊待，以聞曹操. 丕初甚不悅，及尚有愛妾嬖倖，寵奪適室宗親，故丕遣人絞殺之. 尚悲感，発病恍惚，既葬埋妾，不勝思見，復出視之. 丕聞而恚之曰：「杜襲之輕薄尚，良有以也. 」然以舊臣，恩寵不衰.
曹丕為王，賜爵關內侯. 及踐阼，為督軍糧御史，封武平亭侯，更為督軍糧執法，入為尚書. 明帝叡時，進封平陽鄉侯. 諸葛亮出秦川，大將軍曹真督諸軍拒亮，徙襲為大將軍軍師，分邑百戶賜兄基爵關內侯. 真薨，司馬懿代之，襲復為軍師，增邑三百，並前五百五十戶. 先亮後出祁山，答懿書，使襲宣意於孟建. 襲以疾徵還，拜太中大夫. 薨，追贈少府，諡曰定侯. 子會嗣.
據
分類:曹魏列傳
單連通
單連通者，無洞也，反之曰多連通.
定義
道路連通集曰單連通者，凡圈咸同倫常數也（即可縮作一點），同乎其同倫群為零，故又曰一連通也.
單通連之面，其虧格為零.
單通連乃拓撲不變量也.
例
Zusammenhängender Raum
海灣戰爭
西曆一九九〇年，伊拉克總統薩達姆，覬鄰科威特石油，尋出師直指，劃國為省,舉世震驚. 是年老布什以為春秋大義，在興亡絕續，故不懲惡揚善，何以懷德畏威，版籍所向，操之在我. 遂先折衝而後攻略，號“沙漠盾牌行動 ”，是為海灣戰爭，劍鋒所指，摧枯拉朽，而後觀兵兩河，使薩達姆凜於美軍之威，無復敢造次也. 或有策士者曰：當一鼓作氣，直搗巢穴. 然老布什以聯合國之授權而罷之，況薩達姆氏之存，則可牽制於敵伊朗也，而大國則兵次而名正也. 故國是之大者，深莫測焉.
牛仙客
牛仙客，唐涇州鶉觚人也. 初為縣小吏，縣令傅文靜甚重之. 文靜後為隴右營田使，引仙客參預其事，遂以軍功累轉洮州司馬. 開元初，王君毚為河西節度使，以仙客為判官，甚委信之. 時又有判官宋貞，與仙客俱為腹心之任. 及君毚死，宋貞亦為回紇所殺，仙客以不從獲免. 俄而蕭嵩代君毚為河西節度，又以軍政委於仙客. 仙客清勤不倦，接待上下，必以誠信. 及嵩入知政事，數稱薦之. 稍遷太僕少卿，判涼州別駕事，仍知節度留後事. 竟代嵩為河西節度使，判涼州事. 歷太僕卿、殿中監，軍使如故.
開元二十四年秋，代信安王禕為朔方行軍大總管，右散騎常侍崔希逸代仙客知河西節度事. 初，仙客在河西節度時，省用所積鉅萬，希逸以其事奏聞，上令刑部員外郎張利貞馳傳往覆視之. 仙客所積倉庫盈滿，器械精勁，皆如希逸之狀. 玄宗大悅，以仙客為尚書. 中書令張九齡執奏以為不可，乃加實封二百戶. 其年十一月，九齡等罷知政事，遂以仙客為工部尚書、同中書門下三品，仍知門下事. 時有監察御史周子諒竊言於御史大夫李適之曰：「牛仙客不才，濫登相位，大夫國之懿親，豈得坐觀其事？」適之遽奏子諒之言. 玄宗大怒，廷詰之. 子諒辭窮，於朝堂決配流瀼州，行至藍田而死.
仙客既居相位，獨善其身，唯諾而已. 所有錫賫，皆緘封不啟. 百司有所諮決，仙客曰：「但依令式可也」，不敢措手裁決. 明年，特封豳國公，贈其父意為禮部尚書，祖會為涇州刺史. 俄又進拜侍中，兼兵部尚書. 天寶年，改易官名，拜左相，尚書如故. 其年七月卒，年六十八. 內出絹一千匹、布五百端，遣中使送至宅以賻之，贈尚書左丞，諡曰貞簡.
初，仙客為朔方軍使，以姚崇孫閎為判官. 及知政事，閎累遷侍御史，自雲能通鬼道，預知休咎. 仙客頗信惑之. 及疾甚，閎請為仙客祈禱，在其門下，遂逼仙客令作遺表薦閎叔尚書右丞弈及兵部侍郎盧奐堪代己，閎為起草. 仙客時既危殆，署字不成，其妻因中使來吊，以其表上. 玄宗覽而怒之，左遷弈為永陽太守，盧奐為臨淄太守，賜閎死.
孫壹
魏吳侯孫壹者，漢吳郡富春人，奐子，蓋武之後也.
兄承亡後，壹襲業為將. 孫峻之誅諸葛恪也，壹與全熙、施績攻恪弟公安督諸葛融，融自殺. 壹從鎮南遷鎮軍，假節督夏口.
及孫綝誅滕胤、呂據，據、胤皆壹之妹夫也，壹弟孫封又知胤、據謀，自殺. 綝遣朱異潛襲壹. 異至武昌，壹知其攻己，率部曲千餘奔魏. 魏以壹為車騎將軍、儀同三司，封吳侯，以故主曹芳貴人邢氏妻子. 吳永安二年（魏甘露四年）邢美色妒忌，下不堪命，壹及邢氏見弒.
灣仔區
灣仔區，屬香港. 方十公里餘，口十萬餘.
羊
羊有山羊、野羊二類，山羊者居高而峻，野羊者居平而遠也. 羊之形態各異，而其本性一也. 蓋性溫順，不與他物爭鬥，而喜群居.
羊之所居，多在山川之間，或牧於平原. 羊能辨人之聲音，聞其主人之呼，則應而往. 羊亦能識人之情意，見其主人之喜怒，則知所進退. 是以羊為人所愛，而人亦為羊所依.
蔡瑁
蔡瑁字德珪，漢襄陽人，性豪自喜.
東區 (香港)
東區，屬香港. 方十八公里餘，口五十萬餘.
蔡瑁
及表薨，瑁、允等遂立琮為繼. 及曹操入荊，同蒯越脅琮降曹. 瑁歷除從事中郎、司馬、長水校尉、封漢陽亭侯.
又瑁少親操，時瑁降，操訪瑁宅，入私室，呼見妻兒，謂:「德珪，故憶往昔共見梁孟星，孟星不見人時否？聞今在此，那的面目見卿耶！」是時，瑁家在蔡洲上，屋宇華麗，四牆以青石結角. 婢妾百餘，別業四五十處.
宗族
襄陽蔡氏以漢末最盛，父諷，南郡大使，諷姊，嫁張溫. 瑁大姊嫁黃承彥，妹嫁劉表，是為後妻. 有宗親瓚，字茂珪，郿相，琰，字文珪，巴郡太守.
西晉永嘉末年，宗族猶富強，共保蔡洲上，竟為草賊盡絕，無復襄蔡者.
見
分類:漢列傳
前二〇八年
前二〇八年，繼前二〇九年，下前二〇七年.
合中國秦二世皇帝二年. 歲次癸巳.
上海通軌一路
上海通軌一路者，通軌也. 自莘莊驛至富錦路驛，凡三十六公里有奇，共二十八驛. 赤以爲識. 其車者，甲型車八輿相屬也. 自莘莊至錦江遊苑行於地，並滬昆鐵路駢馳，自上海南驛始行於隧，循漕溪北路、衡山路而北，至淮海路折而東，近人民廣場復北行，越吳淞江以至上海鐵道驛. 自汶水路驛始行於空，居南北高架下，複道直至呼蘭路驛. 繼循薀川公路北行，弭節於富錦路驛.
南區 (香港)
南區，屬香港. 方三十八公里餘，口廿萬餘.
嘉定新城驛
嘉定新城驛者，上海通軌十一路之候也. 此驛乃主線之末，可附車至嘉定北驛及花橋驛. 處上海市嘉定區.
分類:上海通軌車驛
國
國，邦也，民之所聚也，雙稱國家、邦國. 凡言國者，須有百姓、疆土、政府、邦交之力.
博他侖府
博他侖（泰文︰สงขลา）者，南泰國之府也，府治博他侖. 鄰宋卡府、洛坤府、沙敦府、董里府. 今有口五十餘萬，府尹為素貼·孔蒙攀蒙（นาย สุเทพ โกมลภมร，Suthep Komonphamon）.
高仙芝
高仙芝，本高麗人也. 父舍雞，初從河西軍，累勞至四鎮十將、諸衛將軍. 仙芝美姿容，善騎射，勇決驍果. 少隨父至安西，以父有功授遊擊將軍. 年二十餘即拜將軍，與父同班秩. 事節度使田仁琬、蓋嘉運，未甚任用，後夫蒙靈察累拔擢之. 開元末，為安西副都護、四鎮都知兵馬使.
博他侖府
史
十四世紀阿瑜陀耶王拉瑪提缽一世立為王城. 迨十八世紀末，緬甸進襲無休，扎克里一世王令兵部直轄泰南.
後五世王立洛坤道，博他侖亦歸之統轄. 至一九三一年泰「化道為府」，乃成府治.
高仙芝
小勃律國王為吐蕃所招，妻以公主，西北二十餘國皆為吐蕃所制，貢獻不通. 後節度使田仁琬、蓋嘉運並靈察累討之，不捷，玄宗特敕仙芝以馬步萬人為行營節度使往討之. 時步軍皆有私馬，自安西行十五日至撥換城，又十餘日至握瑟德，又十餘日至疏勒，又二十餘日至蔥嶺守捉，又行二十餘日至播密川，又二十餘日至特勒滿川，即五識匿國也. 仙芝乃分為三軍：使疏勒守捉使趙崇玭統三千騎趣吐蕃連雲堡，自北谷入；使撥換守捉使賈崇瓘自赤佛堂路入；仙芝與中使邊令誠自護密國入，約七月十三日辰時會於吐蕃連雲堡. 堡中有兵千人，又城南十五里因山為柵，有兵八九千人. 城下有婆勒川，水漲不可渡. 仙芝以三牲祭河，命諸將選兵馬，人賫三日幹糧，早集河次. 水既難渡，將士皆以為狂. 既至，人不濕旗，馬不濕韉，已濟而成列矣. 仙芝喜謂令誠曰：「向吾半渡賊來，吾屬敗矣，今既濟成列，是天以此賊賜我也. 」遂登山挑擊，從辰至巳，大破之. 至夜奔逐，殺五千人，生擒千人，餘並走散. 得馬千餘匹，軍資器械不可勝數.
玄宗使術士韓履冰往視日，懼不欲行，邊令誠亦懼. 仙芝留令誠等以羸病尪弱三千餘人守其城，仙芝遂進. 三日，至坦駒嶺，直下峭峻四十餘里，仙芝料之曰：「阿弩越胡若速迎，即是好心. 」又恐兵士不下，乃先令二十餘騎詐作阿弩越城胡服上嶺來迎. 既至坦駒嶺，兵士果不肯下，云：「大使將我欲何處去？」言未畢，其先使二十人來迎，云：「阿弩越城胡並好心奉迎，娑夷河藤橋已斫訖. 」仙芝陽喜以號令，兵士盡下. 娑夷河，即古之弱水也，不勝草芥毛發. 下嶺三日，越胡果來迎. 明日，至阿弩越城，當日令將軍席元慶、賀婁餘潤先修橋路. 仙芝明日進軍，又令元慶以一千騎先謂小勃律王曰：「不取汝城，亦不斫汝橋，但借汝路過，向大勃律去. 」城中有首領五六人，皆赤心為吐蕃. 仙芝先約元慶云：「軍到，首領百姓必走入山谷，招呼取以敕命賜彩物等，首領至，齊縛之以待我. 」元慶既至，一如仙芝之所教，縛諸首領. 王及公主走入石窟，取不可得. 仙芝至，斬其為吐蕃者五六人. 急令元慶斫藤橋，去勃律猶六十里，及暮，才斫了，吐蕃兵馬大至，已無及矣. 藤橋闊一箭道，修之一年方成. 勃律先為吐蕃所詐借路，遂成此橋. 至是，仙芝徐自招諭勃律及公主出降，並平其國.
天寶六載八月，仙芝虜勃律王及公主趣赤佛堂路班師. 九月，復至婆勒川連雲堡，與邊令誠等相見. 其月末，還播密川，令劉單草告捷書，遣中使判官王廷芳告捷. 仙芝軍還至河西，夫蒙靈察都不使人迎勞，罵仙芝曰：「啖狗腸高麗奴！啖狗屎高麗奴！於闐使誰與汝奏得？」仙芝曰：「中丞. 」「焉耆鎮守使誰邊得？」曰：「中丞. 」「安西副都護使誰邊得？」曰：「中丞. 」「安西都知兵馬使誰邊得？」曰：「中丞. 」靈察曰：「此既皆我所奏，安得不待我處分懸奏捷書！據高麗奴此罪，合當斬，但緣新立大功，不欲處置. 」又謂劉單曰：「聞爾能作捷書. 」單恐懼請罪. 令誠具奏其狀曰：「仙芝立奇功，今將憂死. 」其年六月，制授仙芝鴻臚卿、攝御史中丞，代夫蒙靈察為四鎮節度使，征靈察入朝. 靈察大懼，仙芝每日見之，趨走如故，靈察益不自安. 將軍程千里時為副都護，大將軍畢思琛為靈察押衙，行官王滔、康懷順、陳奉忠等，嘗構譖仙芝於靈察. 仙芝既領節度事，謂程千里曰：「公面似男兒，心如婦人，何也？」又謂思琛曰：「此胡敢來！我城東一千石種子莊被汝將去，憶之乎？」對曰：「此是中丞知思琛辛苦見乞. 」仙芝曰：「吾此時懼汝作威福，豈是憐汝與之！我欲不言，恐汝懷憂，言了無事矣. 」又呼王滔等至，捽下將笞，良久皆釋之，由是軍情不懼.
十一月，安祿山據范陽叛. 是日，以京兆牧、榮王琬為討賊元帥，仙芝為副. 命仙芝領飛騎、彍騎及朔方、河西、隴右應赴京兵馬，並召募關輔五萬人，繼封常清出潼關進討，仍以仙芝兼御史大夫. 十二月，師發，玄宗禦望春亭慰勞遣之，仍令監門將軍邊令誠監其軍，屯於陜州. 是月十一日，封常清兵敗於汜水. 十三日，祿山陷東京，常清以餘眾奔陜州，謂仙芝曰：「累日血戰，賊鋒不可當. 且潼關無兵，若狂寇奔突，則京師危矣. 宜棄此守，急保潼關. 」常清、仙芝乃率見兵取太原倉錢絹，分給將士，餘皆焚之. 俄而賊騎繼至，諸軍惶駭，棄甲而走，無復隊伍. 仙芝至關，繕修守具，又令索承光守善和戍. 賊騎至關，已有備矣，不能攻而去，仙芝之力也.
千分比
千分比（符號為‰，Unicode：U+2030）乃比例、比率、分數等數值表述之法，以一千為分母. 例如1‰，即表千分之一，或1/1000或0.001，而82‰，即表千分之八十二，或82/1000或0.082. 千分比西文曰permil、per mil、permille或per mille，其‰符號源自百分號%，由意大利語cento簡作cto，其中t成斜槓，c、o各為二圓.
用
例：
前二〇九年
前二〇九年，繼前二一〇年，下前二〇八年.
合秦二世元年，歲次壬辰.
史思明
史思明，本名窣干. 營州寧夷州突厥雜種胡人也. 姿瘦，少鬚髮，鳶肩傴背，欽目側鼻. 性急躁. 與安祿山同鄉里，先祿山一日生，思明除日生，祿山歲日生. 及長，相善，俱以驍勇聞. 初事特進烏知義，每令騎覘賊，必生擒以歸. 又解六蕃語，與祿山同為互市郎. 張守珪為幽州節度，奏為折沖. 天寶初，頻立戰功，至將軍，知平盧軍事. 嘗入奏，唐玄宗賜坐，與語，甚奇之. 問其年，曰「四十矣」. 玄宗撫其背曰：「卿貴在後，勉之. 」遷大將軍、北平太守.
十一載，祿山奏授平盧節度都知兵馬使.
思明將卒頗精銳，皆平盧戰士，南拔常山、趙郡，又攻河間. 為尹子奇所圍，已四十餘日. 顏真卿使和琳以一萬二千人、馬百匹以救之. 至河間二十餘里，北風勁烈，鼓聲不相聞，賊縱擊之，擒和琳以至城下. 思明既全，合勢，賊軍益盛. 李奐為賊所擒，送東京. 又攻景城，擒李暐，暐投河而死. 遂使康沒野波攻平原. 真卿覺之，兵馬既盡，渡河而南. 攻清河，糧盡城陷，擒太守王懷忠以獻祿山. 將軍莊嗣賢圍烏承恩於信都. 承恩母、妻先為安祿山所獲，思明獲其男從則，使諭承恩，承恩遂降，思明與之把臂飲酒. 饒陽陷，李系投火死. 河北悉陷. 尹子奇以五萬眾渡河至青州，欲便向江、淮. 會回紇二千騎奄至范陽，范陽閉門二日，然後向太原，子奇行千里以救之. 二年正月，思明以蔡希德合范陽、上黨兵馬十萬，圍李光弼於太原. 光弼使為地道，至賊陣前. 驍賊方戲弄城中人，地道中人出擒之. 敵以為神，呼為「地藏菩薩」. 思明留十月，會安祿山死，慶緒令歸范陽，希德留百餘日，皆不能拔而歸. 自祿山陷兩京，常以駱駝運兩京御府珍寶于范陽，不知紀極. 由是恣其逆謀. 思明轉驕，不用慶緒之命.
安慶緒為王師所敗，投鄴郡，其下蕃、漢兵三萬人，初不知所從，思明擊殺三千人，然後降之.
慶緒使阿史那承慶、安守忠徵兵於思明，且欲圖之. 判官耿仁智，忠謀之士，謂思明曰：「大夫崇重，人不敢言，仁智請一言而死. 」思明曰：「試言之. 」對曰：「大夫久事祿山，祿山兵權若此，誰敢不服！如大夫比者，逼於凶威耳，固亦無罪. 今聞孝感皇帝聰明勇智，有少康、周宣之略，大夫發使輸誠，必開懷見納，此轉禍為福之上策也. 」思明曰：「善. 」承慶等以五千騎至范陽，思明悉眾介胄以逆之. 眾且數萬，去之一里，使謂之曰：「相公及王遠至，將士等不勝喜躍. 此皆邊兵怯懦，頗懼相公之來，莫敢進也. 請弛弓以安之. 」從之. 思明遂以承慶、守忠入內廳，飲樂之. 別令諸將於其所分收其甲仗. 其諸郡兵皆給糧，恣歸之，欲留者分隸諸營. 遂拘承慶，斬守忠、李立節之首. 李光弼使衙官敬俛招之. 遂令衙官竇子昂奉表，以所管兵眾八萬人，及以偽河東節度高秀岩來降. 肅宗大悅，封歸義王、范陽長史、御史大夫、河北節度使，朝義已下並為列卿，秀岩雲中太守，以其男如岳等七人為大官. 使內侍李思敬、將軍烏承恩宣慰使，令討殘賊.
明年，改乾元元年，四月，肅宗使烏承恩為副使，候伺其過而殺之. 初，承恩父知義為節度，思明常事知義，亦有開獎之恩，以此李光弼冀其無疑，因謀殺之. 承恩至范陽，數漏其情，夜取婦人衣衣之，詣諸將家，以翻動之意諭之. 諸將以白思明，甚懼，無以為驗. 有頃，承恩與思敬從上京來，宣恩命畢，將歸私第. 思明留承恩且於館中，明當有所議. 已令幃其所寢之床，伏二人於其下. 承恩有小男，先留范陽，思明令省其父. 夜後，私於其子曰：「吾受命除此逆，明便授吾節度矣！」床下二人叫呼而出，以告思明. 思明令執之，搜其衣曩，得朝廷所與阿史那承慶鐵券及光弼與承恩之牒，云：「承慶事了，即付鐵券；不了，不可付之. 」又得簿書數百紙，皆載先所從反軍將名. 思明語之曰：「我何負於汝而至是耶？」承恩稱：「死罪，此太尉光弼之謀也！」思明集軍將官吏百姓，西向大哭曰：「臣以十三州之地、十萬眾之兵降國家，赤心不負陛下，何至殺臣！」因搒殺承恩父子，囚李思敬，遣使表其事. 朝廷又令中使慰諭云：「國家與光弼無此事，乃承恩所為，殺之善也. 」
又有使從京至，執三司議罪人狀. 思明曰：「陳希烈已下，皆重臣，上皇棄之幸蜀，既收復天下，此輩當慰勞之. 今尚見殺，況我本從祿山反乎！」諸將皆云：「烏承恩之前事，情狀可知，光弼尚在，憂不細也. 大夫何不取諸將狀以誅光弼，以謝河北百姓！主上若不惜光弼，為大夫誅之，大夫乃安；不然，為患未已. 」思明曰：「公等言是. 」乃令耿仁智、張不矜修表：「請誅光弼以謝河北. 若不從臣請，臣則自領兵往太原誅光弼. 」不矜初以表示思明，及封入函，耿仁智盡削去之. 寫表者密告思明，思明大怒，執二人於庭曰：「汝等何得負我？」命斬之. 仁智事思明頗久，意欲活之，卻令召入，謂之曰：「我任使汝向三十年，今日之事，我不負汝. 」仁智大呼曰：「人生固有一死，須存忠節. 今大夫納邪說，為反逆之計，縱延旬月，不如早死，請速加斧鉞！」思明大怒，亂捶殺之，腦流於地.
雪山
雪山，處臺灣中部，立於苗栗縣與臺中市之界，高三千八百八十六公尺，臺灣次高之峰，日人稱之曰次高山. 乃臺灣五嶽之一.
據
分類:臺灣志
曾布
曾布，字子宣，宋南豐人. 年十三而孤，學於兄鞏，同登第，調宣州司户参軍、懷仁令.
熙寧二年，徙汴梁，以韓維、王安石薦，上書言爲政之本有二，曰云厲風俗、择人才. 其要有八，曰勸農桑、理財賦、興學校、審選舉、責吏課、叙宗室、修武備、制遠人. 大率皆安石指也.
神宗召見，論建合意，授太子中允、崇政殿説書，加集賢校理，判司農寺，檢正中書五房. 凡三日，五受敕告. 與吕惠卿共創靑苗、助役、保甲、農田之法，一時故臣及朝士多争之. 布疎言：「陛下以不世出之資，登延碩學遠識之臣，思大有爲於天下，而大臣玩令，倡之於上，小臣横議，和之於下. 人人窺伺間隙，巧言醜詆，以譁衆罔上. 是勸沮之術未明，而威福之用未果也. 陛下誠推赤心以待遇君子而厲其氣，奮威斷以屛斥小人而消其萌，使四方曉然皆知主不可抗，法不可侮，則何爲而不可，何欲而不成哉？」布欲堅神宗意，使專任安石以威脅衆，使毋敢言. 故驟見拔用，遂修起居注、知制誥，爲翰林學士兼三司使. 韓琦上疎極論新法之害，神宗頗悟，布遂爲安石條析而駁之，持之愈固.
七年，大旱，詔求直言，布論判官吕嘉問市易掊克之虐，大概以为：「天下之財匱乏，良由貨不流通；貨不流通，由商賈不行；商賈不行，由兼并之家巧为摧抑. 故設市易於京師以售四方之貨，常低抑其價，使髙於兼并之家而低於倍蓰之直，官不失二分之息，則商賈自然無滞矣. 今嘉問乃差官於四方買物貨，禁客旅無得先交易，以息多寡爲誅賞殿最，故官吏、牙駔惟恐裒之不尽而息之不夥，則是官自为兼并，殊非市易本意也. 」事下两制議，惠卿以为沮新法，安石怒，布遂去位.
惠卿参大政，置獄舉劾，黜布知饒州，徙潭州. 復集賢院學士、知廣州. 元豐初，以龍圖閣待制知桂州，進直學士、知秦州，改歴陳、蔡、慶州. 元豐末，復翰林學士，遷户部尚書. 司馬光爲政，諭令增損役法，布辭曰：「免役一事，法令纖悉皆出己手，若令遽自改易，義不可爲. 」元祐初，以龍圖閣學士知太原府，歴眞定、河陽及靑、瀛二州. 紹聖初，徙江寧，過京，留爲翰林學士，遷承旨兼侍讀，拜同知樞密院，進知院事.
初，章惇爲相，布草制極其稱美，冀惇引为同省執政，惇忌之，止薦居樞府，故稍不相能. 布贊惇「绍述」甚力，請甄賞元祐臣庶論更役法不便者，以勸敢言. 惇遂興大獄，陷正人，流貶鐫廢，略無虚日，布多陰擠之. 掖庭詔獄成，付執政蔽罪，法官謂厭魅事未成，不當處極极典. 布曰：「驢媚蛇霧，是未成否？」衆皆瞿然，於是死者三人.
惇以士心不附，詭情飾過，薦引名士彭汝礪、陳瓘、張庭堅等，乞正所奪司馬光、吕公著贈謚，勿毁墓仆碑，布以为無益之事. 又奏：「人主操柄，不可倒持，今自丞弼以至言者，知畏宰相，不知畏陛下. 臣如不言，孰敢言者？」其意盖欲傾惇而未能. 會哲宗崩，皇太后召宰執問誰可立，惇有異議，布叱惇使從太后命.
徽宗立，惇得罪罷，遣中使召蔡京鏁院，拜韓忠彦左僕射. 京欲探徽宗意，徐请曰：「麻詞未審合作專任一相，或作分命两相之意. 」徽宗曰：「專任一相. 」京出，宣言曰：「子宣不復相矣. 」已而復召曾肇草制，拜布右僕射，其制曰：「東西分臺，左右建輔. 」忠彦雖居上，然柔懦，事多决於布，布猶不能容. 時議以元祐、紹聖均爲有失，欲以大公至正消釋朋黨，明年，乃改元建中靖國，邪正雜用，忠彦遂罷去. 布獨當國，漸進「绍述」之説.
明年，又改元崇寧，召蔡京爲左丞，京與布異. 會布擬陳佑甫爲户部侍郎，京奏曰：「爵禄者，陛下之爵禄，奈何使宰相私其親？」布婿陳迪，佑甫子也. 布忿然争辨，久之，聲色稍厲. 温益叱布曰：「曾布，上前安得失禮？」徽宗不悦而罷. 御史遂攻之，罷爲觀文殿大學士、知潤州.
分類:宋列傳
新北市立新莊高級中學
新北市立新莊高級中學，略云新莊高中，民國七十九年肇建，乃新莊公立高級中學之首立者也. 初名「臺灣省立新莊高級中學」，第十一屆始改男女共課，八十九年改為「國立新莊高級中學」，一百零二年再改為「新北市立新莊高級中學」.
校內立有「狀元鐘」，校內師生信以為驗.
王坦之
王坦之字文度，晉尚書令述之子. 弱冠與郗超俱有重名，時人為之語曰：「盛德絕倫郗嘉賓，江東獨步王文度」. 僕射江虨領選，將擬為尚書郎. 坦之聞曰：「自過江來，尚書郎正用第二人，何得以此見擬！」虨遂止. 簡文帝為撫軍將軍，辟為掾. 累遷參軍、從事中郎，仍為司馬，加散騎常侍. 出為大司馬桓溫長史. 尋以父憂去職，服闋. 徵拜侍中，襲父爵. 時卒士韓悵逃之歸首，云「失牛故叛. 」有司劾悵偷牛，考掠服罪. 坦之以為悵束身自歸，而法外加罪，懈怠失牛，事或可恕，加之木石，理有自誣，宜附罪疑從輕之例，遂以見原. 海西公廢，領左衛將軍.
坦之有風格，尤非時俗放蕩，不敦儒教，頗尚刑名學，著《廢莊論》曰：
「荀卿稱莊子『蔽於天而不知人』，揚雄亦曰：『莊周放蕩而不法』，何晏云：『鬻莊軀，放玄虛，而不周乎時變』. 三賢之言，遠有當乎！夫獨構之唱，唱虛而莫和；無感之作，義偏而用寡. 動人由於兼忘，應物在乎無心. 孔父非不體遠，以體遠故用近；顏子豈不具德，以德備故膺教. 胡為其然哉？不獲已而然也.
夫自足者寡，故理懸于羲農；徇教者眾，故義申於三代. 道心惟微，人心惟危，吹萬不同，孰知正是！雖首陽之情，三黜之智，摩頂之甘，落毛之愛，枯槁之生，負石之死，格諸中庸，未入乎道，而況下斯者乎！先王知人情之難肆，懼違行以致訟，悼司徹之貽悔，審褫帶之所緣，故陶鑄群生，謀之未兆，每攝其契，而為節焉. 使夫敦禮以崇化，日用以成俗，誠存而邪忘，利損而競息，成功遂事，百姓皆曰我自然. 蓋善暗者無怪，故所遇而無滯，執道以離俗，孰逾于不達！語道而失其為者，非其道也；辯德而有其位者，非其德也. 言默所未究，況揚之以為風乎！且即濠以尋魚，想彼之我同；推顯以求隱，理得而情昧. 若夫莊生者，望大庭而撫契，仰彌高於不足，寄積想於三篇，恨我懷之未盡，其言詭譎，其義恢誕. 君子內應. 從我游方之外，眾人因藉之，以為弊薄之資. 然則天下之善人少，不善人多，莊子之利天下也少，害天下也多. 故曰魯酒薄而邯鄲圍，莊生作而風俗頹. 禮與浮雲俱征，偽與利蕩並肆，人以克己為恥，士以無措為通，時無履德之譽，俗有蹈義之愆. 驟語賞罰不可以造次，屢稱無為不可與適變. 雖可用於天下，不足以用天下人.
昔漢陰丈人修渾沌之術，孔子以為識其一不識其二. 莊生之道，無乃類乎！與夫如愚之契，何殊間哉！若夫利而不害，天之道也；為而不爭，聖之德也. 群方所資而莫知誰氏，在儒而非儒，非道而有道. 彌貫九流，玄同彼我，萬物用之而不既，亹癖日新而不朽，昔吾孔老固已言之矣. 」
又領本州大中正. 簡文帝臨崩，詔大司馬溫依周公居攝故事. 坦之自持詔入，於帝前毀之. 帝曰：「天下，儻來之運，卿何所嫌！」坦之曰：「天下，宣元之天下，陛下何得專之！」帝乃使坦之改詔焉.
溫薨，坦之與謝安共輔幼主，遷中書令，領丹陽尹. 俄授都督徐兗青三州諸軍事、北中郎將、徐兗二州刺史，鎮廣陵. 將之鎮，上表曰：
「臣聞人君之道以孝敬為本，臨御四海以委任為貴. 恭順無為，則盛德日新；親杖賢能，則政道邕睦. 昔周成、漢昭，並以幼年纂承大統. 當時天下未為無難，終能顯揚祖考，保安社稷，蓋尊尊親親，信納大臣之所致也.
伏維陛下誕奇秀之姿，稟生知之量，春秋尚富，涉道未廣，方須訓導以成天德. 皇太后仁淑之體，過於三母，先帝奉事積年，每稱聖明. 臣願奉事之心，便當自同孝宗；太后慈愛之隆，亦不必異所生. 琅邪王、餘姚主及諸皇女，宜朝夕定省，承受教誨，導習儀刑，以成景仰恭敬之美，不可以屬非至親，自為疏疑. 昔肅祖崩殂，成康幼沖，事無大小，必諮丞相導，所以克就聖德，實此之由，今僕射臣安、中軍臣沖，人望具瞻，社稷之臣. 且受遇先帝，綢繆繾綣，並志竭忠貞，盡心盡力，歸誠陛下，以報先帝. 愚謂周旋舉動. 皆應諮此二臣. 二臣之于陛下，則周之旦奭，漢之霍光，顯宗之于王導. 沖雖在外，路不云遠，事容信宿，必宜參詳，然後情聽獲盡，庶事可畢.
又天聽雖聰，不啟不廣；群情雖忠，不引不盡. 宜數引侍臣，詢求讜言. 平易之世，有道之主猶尚誡懼，日昃不倦；況今艱難理盡，慮經安危，祖宗之基系之陛下，不可不精心務道，以申先帝堯舜之風. 可不敬修至德，以保宣元天地之祚？」表奏，孝武帝納之.
初，謝安愛好聲律，期功之慘，示廢妓樂頗，以成俗. 坦之非而苦諫之. 安遺坦之書曰：「知君思相愛惜之至. 僕所求者聲，謂稱情義，無所不可為，卿復以自娛耳. 若絜軌跡，崇世教，非所擬議，亦非所屑. 常謂君粗得鄙趣者，猶未悟之濠上邪！故知莫逆，未易為人. 」坦之答曰：「具君雅旨，此是誠心而行，獨往之美，然恐非大雅中庸之謂. 意者以為人之體韻猶器之方圓，方圓不可錯用，體韻豈可易處！各順其方，以弘其業，則歲寒之功必有成矣. 實吾子少立德行，體議淹允，加以令地，優遊自居，僉曰之談，咸以請遠相許，至於此事，實有疑焉. 公私二三，莫見其可. 以此為濠上，悟之者得無鮮乎！且天下之寶，故為天下所惜，天下之所非，何為不可以天下為心乎？想君幸復三思. 」書往反數四，安竟不從.
坦之又嘗與殷康子書論公謙之義曰：
「夫天道以無私成名，二儀以至公立德. 立德存乎至公，故無親而非理；成名在乎無私，故在當而忘我. 此天地所以成功，聖人所以濟化，由斯論之，公道體于自然，故理泰而愈降；謙義生於不足，故時弊而義著. 故大禹、咎繇稱功言惠而成名于彼，孟反、范燮殿軍後入而全身於此. 從此觀之，則謙公之義固以殊矣.
夫物之所美，己不可收；人之所貴，我不可取. 誠患人惡其上，眾不可蓋，故君子居之，而每加損焉. 隆名在於矯伐，而不在於期當，匿跡在於違顯，而不在於求是. 於是謙光之義與矜競而俱生，卑挹之義與誇伐而並進. 由親譽生於不足，未若不知之有餘；良藥效於瘳疾，未若無病之為貴也.
夫乾道確然，示人易矣；坤道隤然，示人簡矣. 二象顯於萬物，兩德彰於群生，豈矯枉過直而失其所哉！由此觀之，則大通之道公坦於天地，謙伐之議險崨於人事. 今存公而廢謙，則自伐者托至公以生嫌，自美者因存黨以致惑. 此王生所謂同貌而實異，不可不察者也，然理必有根，教亦有主. 苟探其根，則玄指自顯；若尋其末，弊無不至. 豈可以嫌似而疑至公，弊貪而忘於諒哉！康子及袁宏並有疑難，坦之標章擿句，一一申而釋之，莫不厭服. 又孔嚴著《通葛論》，坦之與書讚美之. 其忠公慷慨，標明賢勝，皆此類也. 」
初，坦之與沙門竺法師甚厚，每共論幽明報應. 便要先死者當報其事. 後經年，師忽來云：「貧道已死，罪福皆不虛. 惟當勤修道德，以升濟神明耳. 」言訖不見. 坦之尋亦卒，時年四十六. 臨終，與謝安、桓沖書，言不及私，惟憂國家之事，朝野甚痛惜之. 追贈安北將軍，諡曰獻.
分類:晉列傳
巴爾幹半島
巴爾幹半島，列南歐三大半島. 屬地中海氣候，西鄰亞得里亞海，東界黑海，北隔多瑙河. 地形山多而平原少，多石灰岩地，惡農耕；南巴爾幹之希臘半島臨愛琴海，眾島林立，大小不一，至大島乃克里特島. 上有社稷十：克羅埃西亞、斯洛維尼亞、波士尼亞赫塞哥維納、黑山、塞爾維亞、阿爾巴尼亞、北馬其頓、希臘、保加利亞、土耳其色雷斯.
長沙地鐵一路
長沙地鐵一路者，地鐵也. 通於西曆二零一六年六月. 自開福區政府驛至尚雙塘驛，凡二十三公里有奇，共二十驛.
伊比利半島
伊比利半島，或曰伊比利亞半島，同南歐三大半島之一也. 西鄰大西洋，南隔直布羅陀遠眺北非，東有地中海，東北界庇里牛斯山. 屬地中海型氣候，僅其北為溫帶海洋性氣候. 多高原丘陵，平原多為河谷平原. 社稷有三：葡萄牙、西班牙、安道爾.
孫皎
孫皎字叔朗，吳吳郡富春人，靜子，蓋武之後也.
皎始拜護軍校尉，領眾二千餘人. 是時曹操數出濡須，皎每赴拒，號為精銳. 遷都護征虜將軍，代程普督夏口. 黃蓋及兄孫瑜卒，又並其軍.
皎輕財能施，善於交結，與諸葛瑾至厚. 皎曾下令曰："今所誅者曹氏，其百姓何罪？自今以往，不得擊其老弱. "由是江淮間多歸附者.
嘗以小故與甘寧忿爭，或以諫寧，寧曰："臣子一例，征虜雖公子，何可專行侮人邪！吾值明主，但當輸效力命，以報所天，誠不能隨俗屈典矣. "孫權聞之，以書讓皎. 皎得書，上疏陳謝，遂與寧結厚.
建安二十四年卒.
上海通軌四路
上海通軌四路者，通軌也. 此線為環線，凡三十三公里有奇，共二十六驛. 於此之中，換乘車驛共十八，並行三路有十驛也.
陳果夫
陳果夫者，名祖燾，以字行. 滬軍都督其美從子，浙江吳興人也. 生於清光緒十八年十月廿七日.
少有志節，入中國同盟會，頗與革命事宜. 民國十三年，從蔣中正籌建黃埔軍校，赴上海採辦軍需. 十五年，授國民黨中央監察委員. 初，中共役員亦涉國民黨權柄，其勢日盛，以至於清黨之議漸起. 果夫素惡共產主義，遂附中正厲行反共，時黨內肅清者甚眾.
十七年十月，國民政府立於南京，果夫以元勛授監察院副院長，兼領國民黨中央組織部如故. 果夫與弟立夫柄官吏選任，黜陟進退悉由其處分，世人嘗號曰「蔣家天下陳家黨」也. 廿二年，以導淮委員會副委員長授江蘇省政府主席，督辦淮水入海事務.
果夫有肺疾，及抗戰終，遂以沉疴難愈辭本兼各職. 卅七年，徙臺灣養疴. 四十年八月廿五日，果夫以痼疾歿於台北，年五十有八.
曹爽
魏大將軍曹爽字昭伯，魏大司馬真子也.
啟蒙
啟蒙，又名啟蒙世、理道世，謂十七世紀至十九世紀，歐洲學士哲人，治學、格物之變也. 其變出於先世之文藝復興人道主義. 學林著作，或以牛頓氏《自然哲學之數學原理》為先. 法國史家，習以一七一五年至一七八九年為啟蒙世，開於路易十四崩，而止於法國大革命，舊制崩毀焉. 寰宇諸學者，多以十九世紀初為其終. 時學士哲人，多聚於格物學院、共濟諸會、文章議廳、咖啡飲店，刊梓書|書籍、學報、小書，以匯論所思. 啟蒙所得，輕君主、教會，而開十八、十九世紀政治革命之先河. 後十九世紀潮流，如自由主義、復古主義者，多溯其學於啟蒙. 啟蒙之顯學，以理道治世，以見聞立知，尚自由、進步、寬容、博愛，籲立憲制、別政教. 法國哲人於是尚一己之自由、宗教之相容，非君主專制、教會規條. 其時，格致之法、化約之論，尤為學人所重；宗教正統，愈為所輕，伊曼努爾康德作《答何謂啟蒙》即論之，「敢知」一語出焉.
曹爽
少以宗至謹重，明帝在東宮，甚親愛之. 及即位，為散騎侍郎，累遷城門校尉，加散騎常侍，轉武衛將軍，寵待有殊. 帝寢疾，乃引爽入臥內，拜大將軍，假節鉞，都督中外諸軍事，錄尚書事，與太尉司馬懿并受遺詔輔少主.
陳果夫
分類:民國列傳
曹爽
明帝崩，太子芳即位，加爽侍中，改封武安侯，邑萬二千戶. 賜劍履上殿，入朝不趨，贊拜不名. 丁謐畫策，使爽白天子，發詔轉懿為太傅，外以名號尊之，內欲令尚書奏事. 先來由己，得制其輕重也. 爽弟羲為中領軍，訓武衛將軍，彥散騎常侍，其餘諸弟，皆以列侯侍從，出入禁闥，貴寵莫盛焉.
南陽何晏、鄧颺、李勝，沛國丁謐、東平畢軌咸有聲名，進趣於時，明帝以其浮華，皆抑黜之. 及爽秉政，乃復進敘，任為心腹. 颺等欲令爽立威名於天下，勸使伐蜀，爽從其言. 懿止之不能禁. 正始五年，爽乃西至長安，大發率六七萬人，從駱谷入. 不勝蜀將姜維，遂引軍還.
初，爽以懿年德並高，恒父事之，不敢專行. 及晏等進用，咸共推戴，說爽以權重不宜委之於人. 乃以晏、颺、謐為尚書，晏典選舉，軌司隸校尉，勝河南尹，諸事希復由懿. 懿遂稱疾避爽. 晏等專政，共分割洛陽、野王典農部桑田數百頃，及壞湯沐地以為產業，承勢竊取官物，因緣求欲州郡.
爽飲食車服，擬於乘輿. 尚方珍玩，充牣其家. 妻妾盈後庭，又私取先帝才人七八人，及將吏、師工、鼓吹、良家子女三十三人，皆以為伎樂. 詐作詔書，發才人五十七人送鄴台，使先帝倢伃教習為伎. 擅取太樂樂器、武庫禁兵. 作窟室，綺疏四周，數與晏等會其中，縱酒作樂. 羲深以為大憂，數諫止之. 又著書三篇，陳驕淫盈溢之致禍敗，辭旨甚切，不敢斥爽，托戒諸弟以示爽. 爽知其為己發也，甚不悅，羲或時以諫喻不納，涕泣而起. 懿密為之備. 九年冬，李勝出為荊州刺史，往詣懿. 懿稱疾困篤，示以羸形. 勝不能覺，謂之信然.
正始十年正月，車駕朝高平陵，爽兄弟皆從. 懿部勒兵馬，先據武庫，遂出屯洛水浮橋. 奏爽曰：「臣昔從遼東還，先帝詔陛下、秦王及臣升御床，把臣臂，深以後事為念. 臣言『二祖亦屬臣以後事，此自陛下所見，無所憂苦. 萬一有不如意，臣當以死奉明詔. 』黃門令董箕等，才人侍疾者，皆所聞知. 今大將軍爽背棄顧命，敗亂國典，內則僭擬，外專威權；破壞諸營，盡據禁兵，群官要職，皆置所親；殿中宿衛，歷世舊人皆復斥出，欲置新人以樹私計；根據槃互，縱恣日甚. 外既如此，又以黃門張當為都監，專共交關，看察至尊，候伺神器，離間二宮，傷害骨肉. 天下洶洶，人懷危懼，陛下但為寄坐，豈得久安！此非先帝詔陛下及臣升御床之本意也. 臣雖朽邁，敢忘往言？昔趙高極意，奏氏以滅；呂、霍早斷，漢祚永世. 此乃陛下之大鑒，臣受命之時也. 太尉臣濟、尚書令臣孚等，皆以爽為有無君之心，兄弟不宜典兵宿衛，奏永甯宮. 皇太后令敕臣如奏施行. 臣輒敕主者及黃門令罷爽、羲、訓吏兵，以侯就第，不得逗留以稽車駕；敢有稽留，便以軍法從事. 臣輒力疾將兵屯洛水浮橋，伺察非常. 」爽得懿奏事，不通，迫窘不知所為. 大司農沛國桓範聞兵起，不應太后召，矯詔開平昌門，拔取劍戟，略將門候，南奔爽. 懿知，曰：「範畫策，爽必不能用範計. 」範說爽使車駕幸許昌，招外兵. 爽兄弟猶豫未決，範重謂羲曰：「當今白，卿門戶求貧賤復可得乎？且匹夫持質一人，尚欲望活. 今卿與天子相隨，令於天下，誰敢不應者？」羲猶不能納. 侍中許允、尚書陳泰說爽，使早自歸罪. 爽於是遣允、泰詣懿，歸罪請死，乃通懿奏事. 遂免爽兄弟，以侯還第.
曹爽、羲、訓、晏、颺、謐、軌、勝、範、當等，皆伏誅，夷三族.
評
三國志評曰：爽德薄位尊，沈溺盈溢，此固《伏易》所著，道家所忌也.
魏公李密
李密，字玄邃，一字法主，其先遼東襄平人. 曾祖弼，魏司徒其對策，由是開以儒學為正統學術之先聲. 其學說以儒家思，賜姓徒何氏，入周為太師、魏國公. 祖曜，邢國公. 父寬，隋上柱國、蒲山郡公. 遂家長安.
密趣解雄遠，多策略，散家貲養客禮賢不愛藉. 以廕為左親衛府大都督、東宮千牛備身. 額銳角方，瞳子黑白明澈. 煬帝見之，謂宇文述曰：「左仗下黑色小兒為誰？」曰：「蒲山公李寬子密. 」帝曰：「此兒顧盼不常，無入衛. 」它日，述諭密曰：「君世素貴，當以才學顯，何事三衛間哉！」密大喜，謝病去，感厲讀書. 聞包愷在緱山，往從之. 以蒲韉乘牛，掛《漢書》一帙角上，行且讀. 越國公楊素適見於道，按轡躡其後，曰：「何書生勤如此？」密識素，下拜. 問所讀，曰：「《項羽傳》. 」因與語，奇之. 歸謂子玄感曰：「吾觀密識度，非若等輩. 」玄感遂傾心結納. 嘗私自密曰：「上多忌，隋歷且不長，中原有一日警，公與我孰後先？」密曰：「決兩陣之勝，噫嗚咄嗟，足以詟敵，我不如公. 攬天下英雄馭之，使遠近歸屬，公不如我. 」
大業九年，玄感舉兵黎陽，遣人入關迎密. 密至，謀曰：「今天子遠在遼左，去幽州尚千里，南限鉅海，北阻強胡，號令所通，惟榆林一道爾. 若鼓而入薊，直扼其喉，高麗抗其前，我乘其後，不旬月賫糧竭，舉麾召之，眾可盡取，然後傳檄而南，天下定矣，上計也. 關中四塞之地，彼留守衛文升，易人耳. 若徑行勿留，直保長安，據函、崤，東制諸夏，是隋亡襟帶，我勢萬全，中計也. 若因近趣便，先取東都，頓兵堅城下，不可以勝負決，下計也. 」玄感曰：「公之下計，乃吾上策. 今百官家屬皆在洛，當先取之，以搖其心. 且經城不拔，何以示武？」密計不行. 玄感至東都，所戰必克，自謂功在旦暮. 既獲內史舍人韋福嗣，遂任之，故謀不專密. 福嗣恥見執，策議皆持兩端. 密揣其貳，謂玄感曰：「福嗣窮，為我虜，誌在觀望. 公初舉大事，奸人在側，事必敗，請斬以徇. 」不從. 密謂所親曰：「玄感好反而不圖勝，吾屬虜矣！」福嗣果遁去. 會左武候大將軍李子雄得罪，傳送行在，道殺使者，奔玄感，勸舉大號. 玄感問密，密曰：「昔張耳諫陳勝自王，荀彧止魏武求九錫，皆見疑外. 今密將無類之乎？然阿諛順旨，非義士也. 且公雖屢勝，而郡縣未有應者，東都尚強，救兵踵來，公當率精甲，身定關中，奈何亟自帝？」玄感笑而止.
及隋軍至，玄感曰：「策安決？」密曰：「元弘嗣方戍隴右，可陽言其反，使迎我，因引軍西. 」從之. 至陜，欲圍弘農宮，密曰：「今紿眾入關，機在速，而追兵踵我，若前不得據險，退無所守，何以共完！」玄感不聽. 留攻三日，不能拔，引去，至閺鄉，追及而敗.
密羸行入關，為邏所獲，與支黨護送帝所. 密謂眾曰：「吾等至行在，且菹醢，今尚可以計脫，何為安就鼎鑊？」眾然之. 乃令出所有金示監使曰：「即死，幸報德. 」使者顧金，禁漸弛，益市酒，飲笑歡嘩，守者懈，密等遂夜亡去. 抵平原，賊郝孝德不見禮，去之淮陽. 歲饑，削木皮以食. 變姓名為劉智遠，教授諸生自給，鬱鬱不得志，哀吟泣下. 人有告太守趙佗者，佗捕之，遁免. 往依胃婿雍丘令丘君明，轉匿大俠王季才家，為吏跡捕，復亡去.
時東郡賊翟讓聚黨萬人，密因介其徒王伯當以策幹讓曰：「今主昏於上，人怨於下，銳兵盡之遼海，和親絕於突厥，南巡流連，空棄關輔，此實劉、項挺興之會. 足下資豪桀，士馬精勇，指罪誅暴，為天下先，楊氏不足亡也. 」讓由是加禮，遣說諸賊，至輒下. 因為讓計曰：「今稟無見糧，難以持久，卒遇敵，其亡無時. 不如取滎陽，休兵館谷，待士逸馬肥，乃可與人爭利. 」讓聽之，遂破金堤關，徇滎陽諸縣，皆下. 滎陽太守楊慶、河南討捕大使張須陀合兵討讓，讓素憚須陀，欲引去. 密曰：「須陀健而無謀，且驟勝易驕，吾為公破之. 」讓不得已，陣而待. 密率驍勇常何等二十人為遊騎，伏千兵莽間. 須陀素輕讓，引兵搏之，讓少卻，伏發，與遊軍乘之，遂殺須陀.
十三年，讓分兵與密，別為牙帳，號蒲山公. 密持軍嚴，雖盛夏號令，士皆若負霜雪，然戰得金寶，盡散之，繇是人為用. 復說讓曰：「今群豪競興，公宜先天下攘除群兇，寧常剽奪草間求活哉？若直取興洛倉，發粟以賑窮乏，百萬之眾一朝可附，霜王之業成矣. 」讓曰：「仆起畎隴，誌不及此，須君得倉，更議之. 」
二月，密以千人出陽城北，逾方山，自羅口拔興洛倉，據之，獲縣長柴孝和. 開倉賑食，眾繦屬至數十萬. 隋越王侗遣將劉長恭、房崱討密，又令裴仁基統兵出成臯西. 密乃為十隊，跨洛水，抗東、西二軍. 令單雄信、徐世勣、王伯當騎為左右翼，自引麾下急擊長恭等，破之. 東都震恐，眾保太微城，臺寺俱滿.
讓等乃推密為主，建號魏公. 鞏南設壇場，即位，刑牲歃血，改元永平，大赦，其文移稱行軍元帥魏公府. 以讓為司徒，邴元真左長史，房彥藻右長史，楊德方左司馬，鄭德韜右司馬，單雄信左武候大將軍，徐世勣右武候大將軍. 祖君彥記室. 城洛口，周四十里，居之. 命護軍將軍田茂廣造雲 三百具，以機發石，為攻城械，號「將軍砲」. 進逼東都，燒上春門.
四月，隋虎牢將裴仁基、淮陽太守趙佗降，長白山賊孟讓以所部歸密. 以仁基為上柱國，與讓率兵二萬襲回洛倉，守之. 入都城掠居人，火天津橋. 隋出軍乘之，仁基等敗，還保鞏. 司馬楊德方戰死. 密自督眾三萬，破隋軍於故城，復得回洛倉. 俄而德韜死，乃以鄭颋為左司馬，鄭虔象右司馬. 諸賊帥黎陽李文相、洹水張升、清河趙君德、平原郝孝德皆歸密，因襲取黎陽倉. 永安大族周法明舉江、黃地附之，齊郡賊徐圓郎、任城大俠徐師仁來歸. 密令幕府移檄州縣，列煬帝十罪，天下震動.
高祖起師太原，密自謂主盟，遣將軍張仁則致書於帝，呼為兄，請以步騎會河內. 帝覽書，笑曰：「密陸梁，不可折簡致之. 吾方定京師，未能東略，若不與，是生一隋. 密適為吾守成臯，拒東都兵，使不得西，更遣剽將莫如密. 吾寧推順，使驕其誌，我得留撫關中，大事濟矣. 」令記室溫大雅作報書，厚禮尊讓. 密大喜，示其下，曰：「唐公見推，顧天下無可慮者. 」遂專事隋.
翟讓部將王儒信憚密威望，勸讓自為大冢宰，總秉眾務，收密權. 讓兄寬亦曰：「天子當自取，何乃授人？」密聞之，與鄭颋陰圖讓. 會世充兵又至，讓出拒，少退；密馳助之，戰石子河，世充走. 明日，高會饗士，讓至密所，密令房彥藻引其左右就別帳飲. 密出名弓示讓，讓挽滿，遣劍士蔡建從後擊之，並殺其兄、侄及儒信. 密馳入讓壁慰諭，士無敢動者，以徐世勣、單雄信、王伯當分統其兵. 隋將楊慶守滎陽，因說下之. 世充夜襲倉城，密伏甲殪其眾.
義寧二年，世充復營洛北，為浮梁，絕水以戰，密以千騎迎擊，不勝. 世充進薄其壘，密提敢死士數百邀之，世充大潰，士爭橋溺死者數萬，洛水為不流，殺大將六人，獨世充脫. 會夜大雨雪，士卒僵死且盡. 密乘銳拔偃師，脩金墉城居之，有眾三十萬. 又與東都留守韋津戰上春門，執津於陣. 將作大匠宇文愷子儒童、河南留守職方郎柳續、河陽都尉獨孤武都、河內郡丞柳燮皆降. 於是海岱、江淮間爭響附，竇建德、硃粲、楊士林、孟海公、徐圓朗、盧祖尚、周法明等悉上表勸進，府官屬亦請之. 密曰：「東都未平，且勿議. 」
五月，越王侗稱帝. 六月，宇文化及擁兵十余萬至黎陽. 侗遣使授密太尉、尚書令、東南道大行臺行軍元帥、魏國公，令平化及而後入輔，密受之. 乃引兵東追化及黎陽. 密知化及乏食，利速戰，乃持重以老其兵，使徐世勣保黎陽倉，化及攻不可下. 密與隔水陣，遙謂化及曰：「公家本戎隸破野頭爾，父子兄弟受隋恩，至妻公主. 上有失德不能諫，又虐殺之，冒天下之惡，今安往？能即降，尚全後嗣. 」化及默然良久，乃瞋目為鄙語辱密. 密顧左右曰：「此庸人，圖為帝，吾當折箠驅之. 」乃以輕騎五百焚其攻具，火終夜不滅. 度化及糧盡，乃偽與和，化及喜，使軍恣食，既而密饋不至，乃寤. 遂大戰童山下，密中矢，頓汲縣堅壁. 化及勢窮，掠汲郡，趣魏縣. 其將陳智略、張童仁等率所部兵歸密，前後相踵.
初，化及留輜重東郡，遣所署刑部尚書王軌守之. 至是，軌舉郡降密. 由是引而西，遣使朝東都，執殺逆人於弘達獻於侗. 侗召密入朝，至溫，聞世充殺元文都，乃止. 遂歸金墉，拘侗使不遣.
武德元年九月，王世充悉眾決戰，先以騎數百度河，密遣迎戰，驍將十余人皆被創返. 明日，密留王伯當守金墉，自引精兵出偃師，北阻邙山待之. 密議所便，裴仁基曰：「世充悉勁兵來，東都必虛，請選眾二萬向洛，世充必自拔歸，我整軍徐還. 兵法所謂彼歸我出，彼出我歸，以疲之也. 」密眩於眾，不能用. 仁基擊地嘆曰：「公後必悔！」遂出兵陣. 世充陰索貌類密者，使縛之. 既兩軍接，埃霧囂塞，世充軍，江淮士，出入若飛，密兵心動. 世充督眾疾戰，使牽類密者過陣，噪曰：「獲密矣！」士皆呼萬歲，密軍亂，遂潰. 裴仁基、祖君彥皆為世充所禽，偃師劫鄭颋叛歸世充. 密提眾萬余馳洛口，將入城，邴元真已輸款世充，潛導其軍. 密知不發，期世充度兵半洛水，掩擊之. 候騎不時覺，比出，世充絕河矣. 即引騎遁武牢，元真遂降，眾稍散.
密將如黎陽，或曰：「向殺翟讓，世勣傷幾死，瘡猶未平，今可保乎？」時王伯當棄金墉屯河陽，密輕騎歸之，謂曰：「敗矣，久苦諸君，我今自刎以謝眾！」伯當抱密慟絕，眾皆泣，莫能仰視. 密復曰：「幸不相棄，當共歸關中，密雖無功，諸君必富貴. 」掾柳燮曰：「昔盆子歸漢，尚食均輸. 公與唐同族，雖不共起，然遏隋歸路，使無西，故唐不戰而據京師，亦公功也. 」密又謂伯當曰：「將軍族重，豈復與孤俱行哉？」伯當曰：「昔蕭何舉宗從漢，今不昆季盡行，以為愧. 豈公一失利，輕去就哉？雖隕首穴胸，所甘已. 」左右感動，遂來歸.
初，密建號登壇，疾風鼓其衣，幾仆；及即位，狐鳴於旁，惡之. 及將敗，鞏數有回風發於地，激砂礫上屬天，白日為晦；屯營群鼠相銜尾西北度洛，經月不絕.
及入關，兵尚二萬. 高祖使迎勞，冠蓋相望，密大喜，謂其徒曰：「吾所舉雖不就，而恩結百姓，山東連城數百，以吾故，當盡歸國. 功不減竇融，豈不以臺司處我？」及至，拜光祿卿，封邢國公，殊怨望. 帝嘗呼之弟，妻以表妹獨孤氏. 後禮寢薄，執政者又求賄，滋不平. 因朝會進食，謂王伯當曰：「往在洛口，嘗欲以崔君賢為光祿，不意身自為此. 」
未幾，聞故所部將多不附世充者，高祖詔密以本兵就黎陽招撫故部曲，經略東都，伯當以左武衛將軍為密副. 馳驛東至稠桑驛，有詔復召密，密大懼，謀叛. 伯當止之，不從，乃曰：「士立義，不以存亡易慮. 公顧伯當厚，願畢命以報. 今可同往，死生以之，然無益也. 」乃簡驍勇數十人，衣婦人服，戴幕釭，藏刀裙下，詐為家婢妾者，入桃林傳舍，須臾變服出，據其城. 掠畜產，趣南山而東，馳告張善相以兵應己.
熊州副將盛彥師率步騎伏陸渾縣南邢公峴之下，密兵度，橫出擊，斬之，年三十七，伯當俱死，傳首京師. 時徐世勣尚為密保黎陽，帝遣使持密首往招世勣. 世勣表請收葬，詔歸其屍，乃發喪，具威儀，三軍縞素，以君禮葬黎陽山西南五里，墳高七仞. 密素得士，哭多歐血者.
邴元真之降也，世充以為行臺仆射，鎮滑州. 密故將杜才幹恨其背密，偽以兵歸之，斬取其首，祭密冢，已乃歸國.
孫賁
孫賁字伯陽，吳吳郡富春人，羌子，蓋武之後也.
賁早失二親. 初為郡督郵守長.
孫堅於長沙舉義兵，賁去吏從征伐. 堅薨，賁攝帥餘眾，扶送靈柩.
後袁術徙壽春，賁又依之. 術從兄袁紹用會稽周昂為九江太守，紹與術不協，術遣賁攻破昂於陰陵. 術表賁領豫州刺史，轉丹楊都尉，行征虜將軍，討平山越. 為揚州刺史劉繇所迫逐，因將士眾還住歷陽. 頃之，術復使賁與吳景共擊樊能、張英等，未能拔.
及孫策東渡，助賁、景破英、能等，遂進擊劉繇. 繇走豫章. 策遣賁、景還壽春報術，值術僭號，署置百官. 除賁九江太守. 賁不就，棄妻孥還江南. 時策已平吳、會稽二郡，賁與策征廬江太守劉勳、江夏太守黃祖，軍旋，聞繇病死，過定豫章，上賁領太守，後封都亭侯.
建安十三年，使者劉隱奉詔拜賁為征虜將軍，領郡如故. 在官十一年卒. 子孫鄰嗣.
魏燕王宇
魏燕王宇，字彭祖，曹操子也，環夫人所生. 娶張魯女. 子曹奐.
生平
建安十六年，封都鄉侯.
二十二年，改封魯陽侯.
黃初二年，進爵為公. 三年，為下邳王. 五年，改封單父縣. 太和六年，改封燕王. 明帝少與宇同止，常愛異之. 及即位，寵賜與諸王殊. 青龍三年，征入朝. 景初元年，還鄴. 二年夏，復征詣京都. 冬十二月，明帝疾篤，拜宇為大將軍，屬以後事. 受署四日，宇深固讓；帝意亦變，遂免宇官. 三年夏，還鄴. 景初、正元、景元中，累增邑，並前五千五百戶.
父
魏武帝曹操
母
環夫人
評
三國志評曰：魏氏王公，既徒有國土之名，而無社稷之實，又禁防壅隔，同於囹圄；位號靡定，大小歲易；骨肉之思乖，《常棣》之義廢. 為法之弊，一至於此乎!
完顏承麟
早年
帝乃世祖之後，將軍承裔之弟也，天興二年春，元|蒙古來犯，承裔以損兵故賜死獄中，帝坐徙徐州. 夏，蒙古犯汴京，哀宗幸歸德，徐州守完顔仲德以軍護哀宗，帝從焉，哀宗幸蔡州，以帝內族故，委為都尉. 秋，蒙古軍大至，圍蔡州重，九月初九，哀宗以帝副東面元帥孛術魯婁室，十二月十一日，完顏仲德薦帝代孛術魯婁室為東面元帥，哀宗許之.
踐祚
三年正月初九，蒙古軍壞西城，而南面宋兵萬餘已薄城矣. 哀宗知城必破，是夕詔大臣遜位於帝. 帝西向固讓，哀宗自持符璽授之，帝伏地拜泣不敢受. 哀宗曰：「朕所以付卿者，豈得已哉？以朕肌肥，不便鞍馬，城陷之後，馳突必難. 顧卿平昔以趨疾聞，且有將略可稱，萬一得免，使國祚不絕，此朕志也. 」因起授符璽，帝惶恐跪受，哀宗乃退.
駕崩
正月初十旦，宣徽使溫敦、簽東上閣門使事仆散斜不失引帝升正座，帝猶被甲冑，立受百官朝拜. 惟忠孝軍元帥蔡八兒獨不拜，曰：「事至此，有戰死而已，安能更事一君乎？」禮成，咸出迎蒙古軍，則南城之埤已有宋師旗幟. 帝分命諸將帥御之，俄而四面鼓譟夾攻，聲震天地，守者開門，縱蒙古軍進. 金兵巷戰，久不能御，退保子城. 哀宗既傳位後，即閉閣自縊，帝知哀宗崩，率百官詣前，拜泣，因謂眾曰：「先帝在位十年，勤儉寬仁，圖復舊業，有志不就，可哀也已. 吾欲諡之曰哀何如？」倉卒無知禮者，為贊成之. 酹酒未終，敵軍已至城下，金兵力御，蒙古軍少卻. 尋四面並至，城遂陷，帝崩於亂兵之中.
義大利半島
義大利半島，或謂之亞平寧半島，南歐三大半島之一也，其狀如靴，深嵌於地中海. 阿爾卑斯山阻其北，亞得里亞海居其東、帝勒尼安海位其西、南則有愛奧尼亞海. 夏乾冬雨，屬地中海型氣候，其脊粱亞平寧山餘脈入海而延於西西里島. 多火山、繁地震，其西南有維蘇威火山嘗沒龐貝城，今動搖仍頻. 半島立有三國曰義大利、聖馬力諾、梵蒂岡，而義大利其大者也.
前一八八年
前一八八年，繼前一八九年，下前一八七年.
合中國漢惠帝七年；歐洲主臨前一八八年. 歲次癸丑.
溫帶氣旋
溫帶氣旋者（下號曰溫旋），冷心低壓氣旋也；因熱帶暖洋共溫帶寒洋之溫差，成溫度梯度以之斜壓，促其生成. 具一冷鋒兼一暖鋒，暖鋒後冷鋒前，風和日麗，萬里晴空；暖鋒前冷鋒後，狂風蕭蕭，雨雪交加，倘若寒風夜襲，寒意倍增. 日本、俄羅斯、美國諸地之暴風雪具溫旋所至. 成錮囚鋒後，斜壓亡，氣壓升，氣旋漸散.
溫旋乃冷鋒所至，或熱帶氣旋（熱旋）轉性而成.
匈奴
匈奴，商稱鬼方，周曰玁狁，古方國也. 夏后氏之苗裔，居朔方，欒提氏，頭曼單于始建國. 畜牧為生，多馬牛羊，騎畜則橐佗、驢、騾、駃騠、騊駼驒奚. 逐水草而居，無城郭常居耕田之業，各有分地. 士能彎弓引矢，盡為甲騎.
戰國時，擾秦、趙、燕邊，遂使三國北築長城相拒. 趙武靈王見匈奴善戰，使趙易胡服、習騎射，成一時之彊. 秦既滅六國，始皇帝使蒙恬將數十萬北擊匈奴，奪河南地，匈奴居陰山.
漢初，匈奴南侵太原，高帝自將擊之，冒頓單于佯敗，匿其精銳，漢北逐之，高帝先至平城，步兵未盡到，冒頓縱精兵三十萬圍高帝於白登，陳平賂閼氏始得釋，漢遂和親匈奴. 然匈奴時入盜於邊，不可勝數.
時匈奴極盛，地域東至鮮卑，西有西域.
晉間，南匈奴五部大都督劉淵乘八王之亂起兵，建國號漢，後改趙，虜懷、愍二帝.
別支羯，石勒滅趙建國，為氐秦所滅.
別部盧水胡，建涼國於河西，為魏所滅.
此下匈奴融為漢人，唐有匈奴為節度使，再下則不見於史.
匈奴世系
匈奴內亂，五單于並立 匈奴復一 匈奴內亂，日逐王為單于，聯漢滅北匈奴，入居北地，稱南匈奴 北匈奴 別支 劉淵 劉聰出此部後
輕井澤町
輕井澤町者，長野縣東信地方之町也. 屬北佐久郡，居淺間山陽. 多避暑山莊.
分類:中部地方區劃
前一五六年
前一五六年，繼前一五七年，下前一五五年.
長島縣
'''長島縣名長山島，處勃海上，舊煙台市之縣也. '''
前一五六年
合中國漢景帝元年，歐洲主臨前一五六年，歲次乙酉
長島縣
地理
長島縣有島三十二，人居者十. 中南長山，砣磯二島者人眾.
它典
分類:煙臺市區劃
沙陀
沙陀，西突厥別部處月種也. 始，突厥東西部分治烏孫故地，與處月、處蜜雜居. 貞觀七年，太宗以鼓纛立利邲咄陸可汗，而族人步真觖望，謀並其弟彌射乃自立. 彌射懼，率處月等入朝. 而步真勢窮，亦歸國. 其留者，咄陸以射匱特勒劫越之子賀魯統之.
西突厥浸強，內相攻，其大酋乙毗咄陸可汗建廷鏃曷山之西，號北庭，而處月等又隸屬之. 處月居金娑山之陽，蒲類之東，有大磧，名沙陀，故號沙陀突厥雲.
咄陸寇伊州，引二部兵圍天山，安西都護郭孝恪擊走之，拔處月俟斤之城. 後乙毗可汗敗，奔吐火羅. 賀魯來降，詔拜瑤池都督，徙其部庭州之莫賀城. 處月朱邪闕俟斤阿厥亦請內屬.
永徽初，賀魯反，而朱邪孤註亦殺招慰使連和，引兵據牢山. 於是射脾俟斤沙陀那速不肯從，高宗以賀魯所領授之. 明年，弓月道總管梁建方、契何力引兵斬孤註，俘九千人. 又明年，廢瑤池都督府，即處月地置金滿、沙陀二州，皆領都督. 賀魯亡，安撫大使阿史那彌射次伊麗水，而處月來歸. 乃置昆陵都護府，統咄陸部，以彌射為都護.
龍朔初，以處月酋沙陀金山從武衛將軍薛仁貴討鐵勒，授墨離軍討擊使. 長安二年，進為金滿州都督，累封張掖郡公. 金山死，子輔國嗣. 先天初避吐蕃，徙部北庭，率其下入朝. 開元二年，復領金滿州都督，封其母鼠尼施為鄯國夫人. 輔國累爵永壽郡王. 死，子骨咄支嗣.
天寶初，回紇內附，以骨咄支兼回紇副都護. 從肅宗平安祿山，拜特進、驍衛上將軍. 死，子盡忠嗣，累遷金吾衛大將軍、酒泉縣公. 至德、寶應間，中國多故，北庭、西州閉不通，朝奏使皆道出回紇，而虜多漁擷，尤苦之，雖沙陀之倚北庭者，亦困其暴斂.
貞元中，沙陀部七千帳附吐蕃，與共寇北庭，陷之. 吐蕃徙其部甘州，以盡忠為軍大論. 吐蕃寇邊，常以沙陀為前鋒.
久之，回鶻取涼州，吐蕃疑盡忠持兩端，議徙沙陀於河外，舉部愁恐. 盡忠與朱邪執宜謀，曰：「我世為唐臣，不幸陷汙，今若走蕭關自歸，不愈於絕種乎？」盡忠曰：「善. 」元和三年，悉眾三萬落循烏德山而東. 吐蕃追之. 行且戰，旁洮水，奏石門，轉鬥不解，部眾略盡，盡忠死之. 執宜裒瘢傷，士裁二千，騎七百，雜畜橐它千計，款靈州塞. 節度使範希朝以聞. 詔處其部鹽州，置陰山府，以執宜為府兵馬使. 沙陀素健鬥，希朝欲藉以捍虜，為市牛羊，廣畜牧，休養之. 其童耄自鳳翔、興元、太原道歸者，皆還其部. 盡忠弟葛勒阿波率殘部七百叩振武降，授左武衛大將軍，兼陰山府都督.
執宜朝長安，賜金幣袍馬萬計，授特進、金吾衛將軍. 然議者以靈武迫吐蕃，恐後反覆生變，又濱邊，益口則食翔價. 頃之，希朝鎮太原，因詔沙陀舉軍從之. 希朝乃料其勁騎千二百，號沙陀軍，置軍使，而處餘眾於定襄川. 執宜乃保神武川之黃花堆，更號陰山北沙陀. 是時，天子伐鎮州，執宜以軍七百為前鋒，王承宗眾數萬伏木刀溝，與執宜遇，飛矢雨集. 執宜提軍橫貫賊陣鏖鬥，李光顏等乘之，斬首萬級. 鎮兵解，進蔚州刺史. 王鍔節度太原，建言：「朱邪族孳熾，散居北川，恐啟野心，願析其族隸諸州，勢分易弱也. 」遂建十府以處沙陀. 八年，回鶻過磧南取西城、柳谷，詔執宜屯天德. 明年，伐吳元濟，又詔執宜隸李光顏，破蔡人時曲，拔淩雲柵. 元濟平，授檢校刑部尚書，猶隸光顏軍. 長慶初，伐鎮州，悉發沙陀，與易定軍掎角，破賊深州. 執宜入朝，留宿衛，拜金吾衛將軍. 大和中，柳公綽領河東，奏陘北沙陀素為九姓、六州所畏，請委執宜治雲、朔塞下廢府十一，料部人三千禦北邊，號代北行營，授執宜陰山府都督、代北行營招撫使，隸河東節度.
執宜死，子赤心嗣. 開成四年，回鶻徑磧口，抵榆林塞. 宰相掘羅勿以良馬三百遺赤心，約共攻彰信可汗. 可汗死，節度使劉沔以沙陀擊回鶻於殺胡山. 久之，伐潞，誅劉稹，詔赤心率代北騎軍三千隸石雄為前軍，破石會關，助王宰下天井，合太原軍，次榆社，與監軍使呂義忠禽楊弁. 潞州平，遷朔州刺史，仍為代北軍使.
大中初，吐蕃合党項及回鶻殘眾寇河西，太原王宰統代北諸軍進討，沙陀常深入，冠諸軍. 赤心所向，虜輒披靡，曰：「吾見赤馬將軍火生頭上. 」始，沙陀臣吐蕃，其左老右壯，混男女，略與同，而馳射趫悍過之，虜倚其兵，常苦邊. 及歸國，吐蕃由此亦衰. 宣宗已復三州、七關，征西戍皆罷，乃遷赤心蔚州刺史、雲州守捉使.
龐勛亂，詔義成康承訓為行營招討使，赤心以突騎三千從. 承訓兵絕渙水，遇伏，墮圍中幾沒，赤心以騎五百掀出之. 勛欲速戰，眾八萬，短兵接，赤心勒勁騎突賊，與官軍夾擊，敗之. 其弟赤衰以千騎追之亳東. 勛平，進大同軍節度使，賜氏李，名國昌，預鄭王屬籍，賜親仁裏甲第. 回鶻叩榆林，擾靈、鹽，詔國昌為鄜延節度使. 又寇天德，乃徙節振武，進檢校司徒. 王仙芝陷荊、襄，朝廷發諸州兵討捕，國昌遣劉遷統雲中突騎逐賊，數有功.
乾符三年，段文楚為代北水陸發運、雲州防禦使. 是時無年，文楚晙損用度，下皆怨. 邊校程懷信、王行審、蓋寓、李存璋、薛鐵山、康君立等曹議曰：「世多難，丈夫當投罅立功. 段公乃儒者，難共計. 沙陀雄勁，李振武父子勇冠軍，我若推之，無不應，則代北唾手可定. 拾取富貴若何？」咸曰：「善！」乃夜謁國昌子雲中守捉使克用曰：「歲艱稟食削，吾等不忍餓死，公家威德著聞，請誅虐帥，安部內. 」克用許之，募得士萬人，趨雲州，次鬥雞臺. 城中執文楚至，殺之；據州以聞，共丐克用為大同防禦留後. 不許，發諸道兵進捕，諸道不甚力，而黃巢方引度江，朝廷度未能制，乃赦之，以國昌為大同軍防禦使. 國昌不受命，詔河東節度使崔彥昭、幽州張公素共擊之，無功.
國昌與党項戰，未決，大同川吐渾赫連鐸襲振武，盡取其貲械. 國昌窮，挈騎五百還雲州，州不納，鐸遂取之. 克用轉側蔚、朔間，裒兵才三千，屯新城，鐸引萬人圍之，隧而攻，三日不拔，鐸兵殺傷甚. 國昌自蔚州來，鐸引去. 僖宗以鐸領大同節度，畀討國昌. 六年，詔昭義李鈞為北面招討使，督潞、太原兵屯代州；幽州李可舉會鐸攻蔚州，國昌以一隊當之. 克用分兵抵遮虜城拒鈞，天大雪，士仆，鈞眾潰，還代州，軍遂亂，鈞死於兵. 廣明元年，以李琢為蔚、朔招討都統，率兵數萬屯代州. 克用使傅文達調蔚、朔兵，朔州刺史高文集縛以送琢. 琢進攻蔚州，國昌敗，與克用舉宗奔達靼. 鐸密畀酋長圖之，克用得其計，因豪桀大會馳射，百步外針芒木葉無不中，部人大驚，即倡言：「今黃巢北寇，為中原患，一日天子赦我，願與公等南向定天下，庸能終老沙磧哉！」達靼知不留，乃止.
巢攻潼關，入京師，詔河東監軍陳景思發代北軍. 時沙陀都督李友金屯興唐軍，薩葛首領米海萬、安慶都督史敬存屯感義軍，克用客塞下，眾數千無所屬. 景思聞天子西，乃與友金料騎五千入居絳，兵擅劫帑自私. 還代州，益募士三萬，屯崞西，士囂縱，友金不能制，謀曰：「今合大眾，不得威名宿將，且無功. 吾兄司徒父子，材而雄，眾所推畏，比得罪於朝，僑戍北部不敢還. 今若召之使將兵，代北豪英，一呼可集，整行伍，鼓而南，賊不足平也. 」景思曰：「善！」乃丐赦國昌，使討賊贖罪. 有詔拜克用代州刺史、忻代兵馬留後，促本軍討賊. 克用募達靼萬人，趨代州，將南道太原. 節度使鄭從讜塞石嶺關，不得前，克用儳道至太原，營城下五日，邀糧貲，從讜不答，乃大略，還屯代州.
中和二年，蔚州刺史蘇祐會赫連鐸兵將攻代州，克用率騎五百先襲蔚州，下之. 祐屯美女谷，鐸與幽州李可舉眾七萬攻蔚州，譙柵相屬. 克用直搗營，入蔚州，燔府庫，棄而去，屯雁門. 國昌自達靼率兵歸代州. 擾汾、並、樓煩，不釋鎧. 帝詔克用還軍朔州.
於是義武節度使王處存、河中節度使王重榮傳詔招克用同討巢. 克用喜，即大閱雁門，得忻、代、蔚、朔、達靼眾三萬、騎五千而南. 於是國昌守代州. 鄭從讜不肯假道，克用軍傅太原而營，奉幣馬遺從讜，身從數騎呼曰：「我且西，願與公一言. 」從讜升陴慰勉，歸貨幣饔餼. 克用乃自陰地趨晉，會河中. 帝聞，擢克用雁門節度、神策天寧軍鎮遏、忻代觀察使. 明年，宰相王鐸承制，授克用東北面行營都統，河東監軍陳景思為監軍使. 克用使弟克脩領彀騎五百度河，克用自夏陽濟，留薛阿檀扼津口，次同州，壁乾坑，與賊戰梁田坡，敗之. 進壁渭橋，遂收京師. 功第一，進同中書門下平章事、隴西郡公；國昌為代北軍節度使. 未幾，以克用領河東節度.
黃巢與秦宗權合寇河南. 四年，克用率河東、代北兵將自澤、潞下天井關，河陽諸葛爽堙井以拒，克用乃由河中濟，趨許州，合徐、汴兵破尚讓於太康. 戰西華，又破之. 賊走，河南平. 追北曹州，還過汴，朱全忠邀之，克用留兵於郊，入舍上源館. 夜帳飲，全忠自佐饔，進貲寶，握手諄勞. 是時，全忠忌克用桀邁難制，則連車外環，陳兵道左右. 克用醉. 乃攻館，下拒戰，親將郭景銖滅燭扶克用，徐告之，尚被酒，乃引弓射. 會煙囂四合，大震電，克用與薛誌勤等間關升南譙門，縋走營. 部下死者數百人，所獲賊乘輿物盡亡之. 克用整眾歸太原，益訓兵，將報仇，使弟克勤以萬騎屯河中，乃請擊全忠. 使者八返，內外震恐，帝使內謁慰解. 尋進位檢校太傅、隴西郡王.
光啟元年，幽州李可舉、鎮州王景崇言：「易定故燕、趙境，請取分之. 」於是可舉攻易州，下之；景崇攻無極. 易定節度使王處存求救於克用，克用自將救無極，敗鎮人，攻馬頭，固新城. 鎮兵走，處存復取易州. 鳳翔李昌符、邠寧朱玫與全忠連和，觀軍容使田令孜惡克用與王重榮合，建言：「不可處近輔，請授王處存河中，而徙重榮於易定，則克用孤矣. 」帝從之. 重榮以告，克用怒曰：「我當從公提鼓出汜水關誅全忠，回殲穴鼠耳. 」重榮計曰：「公兵朝出關，則邠、岐兵夕傅吾堞，願先治邠、岐. 」克用乃表言：「玫、昌符連全忠為亂，請以兵十五萬度河梟二豎，然後平汴雪大恥，願陛下戒嚴，無為賊所搖. 」帝遣使慰止，背相望也. 克用不奉詔，玫亦引邠、鳳兵營沙苑. 克用薄戰，玫敗，夜亡去. 克用還河中，天子出趣鳳翔，道傳兵且至，即趣寶雞. 克用與重榮聯章請還宮，願留兵衛京師，即還鎮. 帝懼，走大散關，駐興元. 克用引歸. 嗣襄王煴偽詔至太原，克用燔之，執其使，間道奉表興元. 始，朝廷意玫結克用迫乘輿，及表至，示群臣，因騰曉山南諸鎮，行在少安. 王行瑜斬玫，克用以千騎經略京畿. 三年，國昌卒. 俄而昭宗即位，進克用檢校太師兼侍中.
大順初，克用自攻赫連鐸於雲州，拔東郛. 幽州李匡威以兵三萬救之，殺其將安金俊，克用走. 鐸與匡威共建言：「山南亂，克用實首之. 今乘其敗，可伐而取也. 」全忠亦請與河北三鎮共討之. 宰相張浚是其計，乃下制削克用官爵、屬籍，以浚為兵馬招討、制置、宣慰使，京兆尹孫揆副之，樞密使駱全諲為行營都監，華州節度使韓建為行營馬步都虞候兼供軍糧料使，王镕領河東東面，全忠南面，李匡威北面，並為行營招討使. 鐸副匡威，先薄戰. 克用追潞兵，不肯行，共殺守將李克恭，送款於汴，南首闕下. 更詔揆為昭義節度使，克用將李存孝邀揆長子殺之. 匡威、鐸並吐蕃、黠戛斯眾十萬攻遮虜軍，殺其將劉胡子. 克用乃屯渾河川，存孝與鐸戰樂安，鐸敗走. 浚入陰地關，壁汾、隰，薛鐵山、李承嗣營洪洞迎戰. 存孝次趙城，韓建夜出壯士三百乘其營，存孝伏以待，建兵大奔. 存孝攻絳州，未下，晉州刺史張行恭棄城走，建與浚遁還. 明年，克用奉表自陳，乃復拜檢校太師、守中書令、隴西郡王.
克用悉兵攻鐸雲州，以騎將薛阿檀為前軍，設伏河上. 鐸縱騎追阿檀，遇伏而奔. 鐸亡入吐渾. 克用取雲州，以部將石善友為刺史、大同軍防禦使.
景福初，鎮州王镕攻堯山，克用使李嗣勛擊之，斬級三萬，克用遂拔天長，略常山，度滹沱，燔其郛. 徇地至趙，取鼓、槁二城. 赫連鐸眾八萬攻天成軍，克用飛檄發軍太原，匡威已壁雲州北郊，克用自神堆引軍夜入雲州，死戰，走之. 乾寧元年，克用次新城，鐸膝行詣軍門降，克用鞭而縱之. 進下武州，攻新州. 李匡籌引步騎七萬救之，克用迎戰，斬首萬級，俘少將三百，徇城下，新州降. 取媯州，匡籌棄幽州走. 明年，幽州降，克用以劉仁恭為留後，乃旋.
王行瑜、韓建、李茂貞連兵南闕下，殺李溪. 克用盡調北部兵度河，拔絳州，斬刺史王瑤. 次河中，王珂謁於道. 同州王行約奔京師. 圍韓建於華州，京師震動，帝為幸石門、莎城，遣內謁郗廷昱慰勞，且言茂貞屯盩厔，行瑜屯興平，克用乃進營渭橋. 帝以嗣延王戒丕、嗣丹王允詔克用擊邠、鳳. 克用奉詔，屯渭北，遣史儼以票騎三千護石門，且令王珂輸河中粟備行在. 帝以赤詔嘉答，進克用諸道兵馬都招討使，命二嗣王兄事之，令促討行瑜. 克用請帝還京師，以二千騎衛乘輿. 時宮室煨殘，駐尚書省，百官喪馬，克用進乘輿金具裝二駟，又上百乘給從官. 進太師、兼中書令、邠寧四面行營都統.
行瑜堅壁梨園，茂貞自率師三萬逼咸陽而屯. 克用請帝責茂貞罷兵，因削官爵，願與河中共討之. 帝詔弟事行瑜，貸茂貞，俾結好. 朱詔賜魏國夫人陳氏. 陳，襄陽人也，善書，帝所愛，欲急平賊，故予之. 茂貞以兵援龍泉，克用使李罕之、李存審夜引兵劫其餉，援兵亡，行瑜潰而走，追殺萬計. 行瑜入邠州，丐歸款，克用使史儼入其城. 行瑜死慶州，傳首京師. 帝悉論幕府官屬及諸子功，封爵之，克用賜號「忠貞平難功臣」，進封晉王.
克用屯雲陽，遣李習吉入朝，且請與王珂悉力討茂貞，帝不許. 克用私於使者曰：「叛根不除，憂未艾也. 」天子發度支錢三十萬緡勞其軍. 時鄆州朱宣兄弟為全忠所困，使來告，克用請道於魏救之. 兵解復鬥，克用自將而往，使李存信率兵三萬與史儼等次於莘，為魏兵所破. 克用怒，大略相、魏去.
始，茂貞畏克用見討，修貢獻如藩臣. 及克用還，絕貢獻，與韓建謀以兵入朝. 帝懼，詔克用進衛京師. 帝謀度河幸太原，遣延王入克用軍促迎天子. 既次渭北，建固請幸華州. 克用謂王曰：「患本於不斷，顧上自為之. 」李存信攻魏，葛從周引眾三萬來援，戰洹水上，汴人夜坎諸野，哄合，克用子落落馬陷而顛，克用救之，亦顛；追兵迫，射之乃免. 存信已傅魏城，克用並力，羅弘信以捉生逆戰，為克用所敗，追及郛，叩闔而還. 於是陜州王珙攻河中，李嗣昭援珂，再戰再勝，珙圍解.
帝使延王持節至太原，謂克用曰：「不用卿計，故逮此，無可言者. 今我寄於華，百司群官無所托，非卿尚誰與憂？不則不復見宗廟矣！」王至太原，克用留累月，每大張飲，王必以舞屬克用，因陳國事，涕數行下，冀感動之. 時劉仁恭據幽州，貳於克用，數召兵不應，克用以書讓之，仁恭得書，抵於地，遂顯絕. 故克用內憂幽州，以好辭謝王，不復有西意. 俄自將屯蔚州，會晨大雺冥，仁恭來薄戰，克用大敗，走太原，大將多死.
全忠奪邢、磁、洺三州，茂貞度克用沮橈，無能出師，乃與韓建謾好，致書言帝暴露累年，請共治宮室迎天子. 初，長安自石門之奔，宮殿焚圮，及岐人再逆，火閭里皆盡，宮城昏夜狐貍鳴啼，無人跡. 帝幸華西溪，望舊京必泫然流涕，左右淒塞不得語. 王建方盜兩川，茂貞欲披其鄙私之，數南師，不暇東，而全忠繕治洛陽，茂貞因約克用共其勞，克用辭窮，乃出貲為助.
光化初，帝還京師，詔克用與全忠解仇，宰相徐彥若、崔胤皆勸之. 克用勢已折，然尚以功高位全忠上，恥先下之，時王镕方睦於汴，乃遺書镕，使為己倡. 全忠即遣使奉書幣恭甚，克用亦報之. 然汴日益張，窮鬥不置. 王珙請汴兵攻河中，克用使李嗣昭、張漢瑜援之，汴兵走. 葛從周取承天軍，氏叔琮取遼州、樂平，進壁榆次，克用使周德威逐出之. 李嗣昭以步騎三萬下太行，略河內，拔懷州，進攻河陽，汴人閻寶救之，嗣昭退保懷. 天復元年，全忠取晉、絳，逼河中，王珂告急，使相望，汴人扼空道，晉兵不得前，遂虜珂. 珂妻，克用女，不能救，全忠遂有河中，克用朝貢道亦梗.
全忠知克用迮不振，乃大舉攻太原，分遣銳將氏叔琮等率魏博、兗鄆、邢洺、義武、晉絳兵環入之，晉城邑多下. 會大雨，汴兵糧乏，士瘧癘，遂解. 克用雖內憤悒，憚全忠強難與爭，乃厚致幣馬謝，復請修好. 全忠遂取同、華，屯渭上. 帝如鳳翔，李茂貞、韓全誨請召克用入衛. 克用間道遣使者奔問，並詒書全忠勸還汴，全忠不答.
克用率兵趨平陽，攻吉上堡，破汴軍於晉州. 李嗣昭、周德威下慈、隰，進屯河中. 汴將朱友寧以兵十萬壁其南，全忠自屯晉州. 晉人聞全忠至，皆失色. 時有虹貫德威營，氏叔琮薄壘疾鬥，晉兵大敗，仗械輜儲皆盡. 友寧長驅略汾、慈、隰州，皆下，遂圍太原，攻西門. 德威、嗣昭循山挈餘眾得歸，克用大恐，身荷版築，率士拒守，陰於嗣昭、德威謀奔雲州. 李存信曰：「不如依北蕃. 」國昌妻劉語克用曰：「聞王欲委城入蕃，審乎？計誰出？」曰：「存信等為此. 」劉曰：「彼牧羊奴，安辦遠計. 王常笑王行瑜失城走而死，若何效之？且王頃居達靼，危不免. 必一朝去此，禍不旋跬，渠能及北虜哉？」克用悟，乃止. 居數日，散士復集. 嗣昭夜擾友寧營，汴人驚，引去. 德威追之，抵白壁關，復收慈、隰、汾三州. 三年，克用攻晉州，聞帝自鳳翔還京師，乃去. 雲州都將王敬暉殺刺史劉再立，以地予劉仁恭；李嗣昭討之. 仁恭援敬暉，嗣昭壁樂安，欲戰，仁恭取敬暉，棄城去.
帝東遷，詔至太原，克用泣謂其下曰：「乘輿不復西矣. 」遣使者奔問行在，俄加號「協盟同力功臣. 」李茂貞、王建與邠州楊崇本遣使者來約義舉，克用顧藩鎮皆附汴，不可與共功，惟契丹阿保機尚可用，乃卑辭召之. 保機身到雲中，與克用會，約為兄弟，留十日去，遺馬千匹、牛羊萬計，期冬大舉度河，會昭宗弒而止. 四年，王建、李茂貞約克用大舉. 建將康晏步騎二萬與克用監軍張承業會鳳翔，是時汴將王重師守長安，劉知俊守同州，與戰長安西，建兵敗，遂不振.
唐亡，建與淮南楊渥請克用自王一方，須賊平訪唐宗室立之. 建請悉蜀工制乘輿禦物. 克用答曰：「自王，非吾誌也. 」建又勸茂貞王岐，茂貞孱褊，亦不敢當，但侈府第、僭宮禁而已. 建、渥乃自王. 是歲，克用有疾，城門自壞，明年卒.
偏導數
偏導數者，乃多元函數於某變量x_i之變率.
計偏導數時，若微分於某變量x_i（），則視其余變量x_j（）者為常數，僅以x_i作變量運之.
定義
設U為一開區間且函數f:U \to R，f之偏微分於變量x_i，於點之偏導數定義為：
例
使.
視 y 作常數，.
視 x 作常數，.
據
https://www.mathsisfun.com/calculus/derivatives-partial.html
元
大元 ，全稱大元大蒙古國也，源於成吉思汗. 世祖入主中原，改年號為至元，歷十一帝. 至元惠宗時，明陷大都，元惠宗遂北狩.
興廢
初，蒙古部鐵木真混一漠北，金泰和六年诸王群臣共上尊號曰成吉思皇帝，號大蒙古國. 继而师行万里，平西域、花刺子模，践夏戡金，滅國四十，傳數世，諸番君長盡平定之，太祖孫忽必烈領漢地. 蒙哥汗崩，阿里不哥以忽鄰塔即位為可汗.
忽必烈自即汗位於上都，行漢法，建元中統，五年敗阿里不哥，遷大都，改元至元.
十一年世祖遣伯顏攻江南，十六年宋平. 唯世祖得汗位不正，又行漢法，西境諸汗皆不朝，忽鄰塔既亡，立儲之法，久未定制.
太子真金早薨，世祖崩，群臣議立成宗鐵穆爾，敗海都，附篤哇，察合臺汗國復朝.
元成宗崩，卜魯罕皇后監國，愛育黎拔力八達迎兄海山即帝位，是為元武宗，封孔子為文宣王，崇佛至深，大印元鈔.
元武宗崩，愛育黎拔力八達即帝位，是為元仁宗. 廢武宗惡政，經理田畝，延祐二年復科舉，宗理學.
英宗碩德八剌立，踵武世、仁，行漢法，定《大元通制》，蒙古望族愛其舊俗，弒英宗.
泰定、天順、文宗、明宗、寧宗相繼而立，國朝大亂.
惠宗立，國中稍定，詔脫脫等修《宋》、《遼》、《金》三史. 惠宗不擅政事，會黃河大水，紅巾乘時而起.
至正廿八年，朱明北伐大都，惠宗北狩上都、崩於應昌.
香港民主派議紳枚舉
香港民主派者，聚諸政黨而成，若民主黨、公民黨、工黨、社會民主連線者，皆為民主派. 將列諸黨議紳，黨有立法議紳者，二十黨也.
元
興廢
天元九年，捕魚兒海之戰天元帝大敗，是年為阿里不哥之裔也速迭爾所弒，漢式諸稱俱廢.
香港民主派議紳枚舉
議會議紳
可參詳：
元
人等
元時混壹四海，東西各色人等雜處國內，然依歸附之先後待之有差，後人曰人分四等. 其一等為蒙古人，再次為色目人，其次為漢人、南人.
香港民主派議紳枚舉
一九九四至一九九九（資料未全）
註：蓋因史缺載，區議者黨籍未全，不知其黨者甚多.
元
官制
元朝之法，取士用人，唯論跟腳. 其餘圖大政為相者，皆跟腳人也. 居糾彈之首者，又跟腳人也. 苙百位之長者，亦跟腳人也. 而凡負大器，抱大財，蘊道義者，俱不得與其政事. 所謂跟腳人者，徒能生長富貴，脔膻拥毳，素無學問.
香港民主派議紳枚舉
二〇一九至二〇二三
夫二〇一九區議選，行於十月廿八.
元
大元世系
大元立 惠宗北狩，史稱北元 也速迭爾弒天元帝，稱卓里克圖汗
香港民主派議紳枚舉
引據
分類:香港紀事
吳語
吳語區于蘇南二千三百萬人、浙五千二百萬人、滬上千八百萬人、皖南六百二十萬人、贛東北三百五十萬人、閩北一角三十萬人，凡百三十三縣，吳越民凡一億零二百萬.
從史、文、言性論，吳語極近中古雅言，承中華之整八聲調、三十六聲母法體. 如今吳語多古音也，音與《切韻》、《廣韻》等古韻合.
吳語存盡濁音，平上去入之平仄韻，局地留尖團音，多古語. 吳語法結構與國語差大. 吳語乃江南人思道與涵養之集也. 吳語有廣式連續變調系統. 吳與越文化血脈連，“醉裡吳音相媚好”.
分片
吳語可析為六片，以下次第
特色
吳語濁音示例：
它典
分類:漢語方言
魏沛穆王
魏沛穆王諱林，乃魏武帝曹操之子.
建安十六年封饒陽侯. 二十二年，徙封譙. 黃初二年，進爵為公. 三年，為譙王. 五年，改封譙縣. 七年，徙封鄄城. 太和六年，改封沛. 景初，正元、景元中，累增邑，並前四千七百戶.
父
魏武帝曹操
母
杜夫人
評
三國志評曰：魏氏王公，既徒有國土之名，而無社稷之實，又禁防壅隔，同於囹圄；位號靡定，大小歲易；骨肉之思乖，《常棣》之義廢. 為法之弊，一至於此乎!
太極
太極，語出《周易》：「易有太極，是生兩儀. 兩儀生四象，四象生八卦. 」蓋宇宙之初，陰陽未分混沌之狀，宇宙萬物之本源. 太極源於易，後由宋理學進而闡之.
太極圖傳為宋初道士陳摶所創.
魏桓子
魏侈之孫曰魏桓子，與韓康子、趙襄子共伐滅智伯，分其地.
分類:魏王世家
瀧川資言
瀧川資言，世稱瀧川龜太郎，號君山，日本漢學家. 慶應元年生於松江，藩士子也. 其父生於島根縣，修漢學，嘗為小學教習也.
明治初，從雨森精翁、內村鱸香習漢文. 明治十五年，中學三年級中退之，上東京入島田葟村塾，後入東京大學，學於古典講習科. 二十年，卒業，同科者市村瓚太郎、和田英松、島田鈞一、林泰輔、山田準等. 以非本科，不通洋學而十年不得志，其弟子水澤利忠曰：「時暴變之時，仍如前一時而生也. 」
二十一年，與市村瓚太郎合作《支那史》凡六卷. 二十五年，書成. 三十年八月，往仙臺第二高等學校.
大正四年七月，至上海，得《支那史》中譯之本.
十一年，始以日本諸卷本校《史記》，撰《史記會注考證》，又自舊本中得唐張守節《史記正義》之佚文也.
昭和二十一年，卒於家.
魔鬼之詩篇
魔鬼之詩篇（英文︰The Satanic Verses，又譯：撒旦之詩篇），史詩也，英國文人西爾門·拉什迪草書於一九八九年. 因述及回教之不公，遂不之容也，伊朗阿亞圖拉霍梅尼嘗宣詔，屬文者及有關之人，格殺勿論.
瀧川資言
分類:大正列傳
撫華道
，官職. 港英治華之首席也. 設於西元一八八四年. 所以設之者，緩民怨也. 其後數職兼任，若、者，遂混為一談.
誕因
英人初理港，嚴刑重典以制華，力求其安分守己. 遂其數十載已，乃易其策，以華治華.
開埠初
開埠初，港府為善西人於住食行商，隔華苑外，若奴役之. 為善其功，港督聘以漢文文機，以善華務：其職曰，遂後繼之華民政務司. 華洋不等，遂促華怨. 第十五代港督，亦附之曰：「夫英人之治港，港民何所感耶？一言以蔽之，『hate』耳. 」此誠之哀也，惟待港華之崛，方得成事.
廢止
自，香港淪陷，日軍佔據港地，因而終止. 亦無復其位.
權
初設，欲釋政於華人，益上下調和. 香港居民須至登籍，得證方可留港；惟證者年復申報，亦須繳錙，以致庶民入不敷出，以罷工挾之，遂為除之.
十八世紀五十年代，港府規之發牌予鴇兒，週年復一，轄之；鴇兒領牌須驗身，且須明志自願賣身. 自西曆一八六六年，華人商賈，得港府可許，成立，立之以維安，責轄.
西曆一八四六年末，決其年法例第七，授之以、、兼任警察司等頭銜；並使其得入華人宅邸、船艇，以供蒐證，並無限時. 自此，香港華人，備受窺視，而、兩司，無不掌握.
貪贓枉法
初，香港華民政務司兼撫華道貪贓枉法. 以職權胡作非為，聲明狼藉；至一八五八年，訴對其罪狀十九條：自營娼業、私通海盜、坐低分贓、貪污受賄、迫害無辜⋯⋯
溫庭筠
庭筠者，唐太原人，本名岐，字飛卿. 大中初應進士，苦心硯席，尤長於詩賦. 初至京師，人士翕然推重，然士行塵雜，不脩邉幅，能逐絃吹之音為側艶之詞. 公卿家無賴子弟裴誠、令狐滈之徒，相與蒱飲酣醉終日，由是累年不第. 徐商鎮襄陽，往依之，署為巡官. 咸通中，失意歸江東，路由廣陵，心怨令狐綯在位時不為成名. 既至，與新進少年狂遊狹邪，乆不刺謁，又乞索於楊子院，醉而犯夜，為虞候所撃，敗面折齒方還. 揚州訴之，令狐綯捕虞候治之，極言庭筠狹邪醜迹，乃兩釋之. 自是汙行聞于京師. 庭筠自至長安，致書公卿間雪寃，屬徐商知政事，頗為言之. 無何，商罷相，出鎮楊，收怒之，貶為方城尉，再遷隋縣尉，卒.
連續
連續者，無突變也.
定義
拓撲空間甲乙，有甲映射乙曰天（f）.
甲之屬乾（a），其象曰坤（f(a)=b）. 凡坤之鄰域（U），乾必有鄰域（V）其象含于其中（f(V)⊆U），則曰天連續于乾.
若天連續于甲之所有點，同乎乙之開集（U）原象（f-1(U)）咸開，則曰天連續于甲.
度量空間
甲乙皆度量空間. 天連續于乾，同乎凡以坤為心之開球（B(b,ε)），必有以乾為心之開球（B(a,δ)），其象含以其中（f(B(a,δ)⊆B(b,ε)）；同乎凡有正數子（ε>0），必有正數丑（δ>0），相去乾小于丑者（d(x,a)<δ），其象相去坤必小于子（d(f(x),b)<ε）. 意謂變化愈小，其象之變化亦小.
實數函數
甲乙乃區間. 天連續于乾，同乎凡有正數子（ε>0），必有正數丑（δ>0），與乾相差小于丑者（|x-a|<δ），其象與坤相差必小于子（|f(x)-b|<ε）.
孫河
孫河字伯海，漢|後漢吳郡人也. 本俞氏，因孫策愛之，賜姓孫，列之屬籍，後為將軍，屯京城.
初，孫權殺吳郡太守盛憲，憲故孝廉媯覽、戴員匿於山中，孫翊為丹楊太守，皆禮致之. 覽為都督，員為郡丞. 及翊遇害，河馳赴宛陵，責怒覽、員，以不能全權，令使奸變得施. 二人遂殺河，使人北迎揚州刺史劉馥，令住歷陽，以丹楊應之.
河有侄韶，子桓，皆吳重臣也.
基 (拓撲)
基者，拓撲之本也.
定義
基者，其屬皆開，然開集咸基之屬所並也.
莎阿南
莎阿南（馬來文：Shah Alam）者，馬來西亞雪蘭莪州之元城也. 方二百九十公里，口六十萬，市長為馬赫穆拿督（Dato' Haji Abu Sujak Haji Mahmud）.
蓋有白蒲大道，以通其都吉隆坡，今人丁興旺，資訊業興，欲赴麥加者，咸能自蘇丹阿卜都阿齊茲機場（Sultan Abdul Aziz Shah Airport）乘機耳.
魏陳留恭王
魏陳留恭王諱峻字子安，曹操子也.
生平
建安廿一年封郿侯. 廿二年，徙封襄邑. 黃初二年，進爵為公. 三年，為陳留王. 五年，改封襄邑縣. 太和六年，又封陳留. 甘露四年薨. 子澳嗣.
父
魏武帝曹操
評
三國志評曰：魏氏王公，既徒有國土之名，而無社稷之實，又禁防壅隔，同於囹圄；位號靡定，大小歲易；骨肉之思乖，《常棣》之義廢. 為法之弊，一至於此乎!
有機化學
有機化學，又名碳化合物之化學，主究有機物之性理、反應. 碳化合物，除一氧化碳、二氧化碳、碳酸之類外，悉謂有機物.
考究其學，利器殊多：光譜、核磁共振、紅外光譜、紫外光譜、質譜，復有物理、化學之法無算. 以其明有機物之元素、構成、實驗式、化學式. 欲明有機物，必明其物理性質、化學性質. 有機反應者，可以計算機算明合成之路.
有機物者，以碳氫二者為本，或併合別種元素. . 其學亦與藥物化學、生物化學、有機金屬化學、高分子化學、材料科學相互協理參詳.
有機之本，在碳原子，可複合為長鏈，亦可糾合各種元素，成官能基，故稱有機物者繁，考究者眾. 究得其學，有助於醫、塑膠、藥物、石化、食物、化妝品、爆藥、塗料之類，所用甚廣.
引據
分類:化學
阿拉伯語
阿拉伯語者，阿拉伯諸部之語也. 屬閃含語族閃語支. 古譯阿剌伯語，方言甚多，然書同文. 今行於中東與北非之大部，以其《古蘭經》之所書，故凡伊斯蘭徒者，咸能略通，計十有五六億耳. 經典用語者，謂夫斯哈.
七日七色
縮圖|七日七色示意圖 七日七色，泰國文化定每週七日七種色也. 傳載於印度神話，阿瑜陀耶時始有此習. 卻克里王朝初，王室者、上流亦着星期色其衣，至更為君主立憲制後，以西服之行，此俗稍淡化.
七日七色可以生辰之星期屬代表色，如拉瑪九世、十世王、郭少芸之色為黃（星期一生），李天縱之色為紅|粉（星期二生），梁麗翹、朱晨麗之色為綠（星期三生）、詩麗吉王后之色為藍（星期五生）、詩琳通公主之色為紫（星期六生）、老虎活士之色為赤（星期日生）.
泰國之外，亦有一週七日七色也，而色不定. 亦有文化以虹光譜次第表七日之色，如台北一〇一大樓點燈之儀.
準基
準基者，拓撲生成者也.
定義
準基者，所生成之最小拓撲為本拓撲也.
性
凡基必準基也.
準基者，取任意多有限量元素相交之並 ，聚以成集，即得一基.
太子妃加官晉爵
《太子妃加官晉爵》，電視劇，鮮橙之網路小說原作，述太子妃之事，張天愛、盛一倫、于朦朧、郭俊辰、江奇霖演.
王沂孫
宋史無傳. 據《延祐四明志》，元至元年間，官慶元路學正. 好交遊. 晚年遊杭州、紹興，常贈和周密、張炎詞.
工長調，尤精詠物，詠物詞眾. 有《天香》之詠龍涎香、《齊天樂》之詠蟬詠螢、《疏影》之詠梅影. 善寄情於物，以抒亡國之哀、興亡之悲、羈旅之苦. 章法精嚴，語言婉麗.
佳詞
《眉嫵》之詠新月，抒亡國之哀思. 漸新痕懸柳，淡彩穿花，依約破初暝.
便有團圓意，深深拜，相逢誰在香徑？
畫眉未穩. 料素娥，猶帶離恨.
最堪愛、一曲銀鉤小，寶簾掛秋冷.
千古盈虧休問. 歎慢磨玉斧，難補金鏡.
太液池猶在，凄涼處、何人重賦清景.
故山夜永. 試待他、窺戶端正.
看雲外山河，還老盡、桂花影.
評
周密：「結客千金，醉春雙玉」. 張炎《山中白雲詞》：「碧山能文，工詞，琢語峭拔，有白石意度. 」
陳廷焯《白雨齊詞話》：「王碧山詞品最高，味最厚，意境最深，力量最重. 感時傷世之言，而出以纏綿忠愛，詞中曹子建，杜子美也. 詞人有此，庶幾無憾. 」
龍榆生《中國韻文史》：「集詠物詞之大成，而能提高斯體之地位者，厥惟王沂孫氏. 」
孫輔
孫輔字國儀，吳吳郡富春人，賁弟，蓋武之後也.
初以揚武校尉佐孫策平三郡. 策討丹楊七縣，使輔西屯歷陽以拒袁術，並招誘余民，鳩合遺散. 策西襲廬江太守劉勳，輔隨從，身先士卒，有功. 策立輔為廬陵太守，撫定屬城，分置長吏.
孫權時，遷平南將軍，假節領交州刺史. 遣使與曹操相聞，事覺權將其幽系之. 數歲卒. 子興、昭、偉、昕，皆歷列位.
魷魚遊戲
魷魚遊戲，韓國黃東赫之映劇也，有九集. 以李政宰、樸海秀、魏河俊、鄭浩妍、吳英秀、許聖泰、阿努帕姆特里帕蒂、金周良為伶. 初於二〇二一年映於網飛.
攷
分類:韓國電視劇
公曆一月廿一日
一月廿一日者，公曆之廿一日也，距歲暮餘三百又四十四日（閏年乃三百又四十五日）.
公曆一月廿二日
一月廿二日者，公曆之廿二日也，距歲暮餘三百又四十三日（閏年乃三百又四十四日）.
上海通軌十一路
上海通軌十一路者，通軌也. 自迪士尼驛至嘉定北驛或花橋驛，凡八十二公里有奇，共三十八驛. 褐為其幟，甲車六輿相屬也. 其主線自嘉定北驛始，行於空，沿平城路折至勝辛路至嘉定西驛，過白銀路驛至嘉定新城驛，後折至崇文路至馬陸驛，其後駢馳於滬嘉高速，經陳翔公路驛至南翔驛，於此入地行於隧，過桃浦新村驛，後經真南路而行，設武威路驛、祁連山路驛、李子園驛，後驟而南行至上海西驛（通軌），於此沿曹楊路南行，過真如驛、曹楊路驛至隆德路驛，越蘇州河至江蘇路驛，復沿華山路至交通大學驛，越徐家匯之中，設徐家匯驛，過上海游泳館驛、龍華驛至雲錦路，折而南行，過龍耀路驛驟而行於西南，越黃浦江至東方體育中心驛，下越凌兆新村至三林驛，並三林路而馳，越御橋驛折而南行，於此出隧而行於空，至羅山路驛，沿羅山高架路折而至秀浦路驛，跨滬廬高速，終至於迪士尼驛也. 至於副線，則自光明路之花橋驛而始，越京滬高速至曹安公路，設兆豐路驛，越泰安路出蘇入滬，至曹安公路墨玉南路設安亭驛，經上海汽車城驛，沿薀藻浜北行，過昌吉東路驛，越寶安公路、嘉松北路至上海賽車場驛，終焉至嘉定新城驛併入主線.
分類:上海通軌
歐拉等式
歐拉等式，或號曰歐拉公式，乃數學界一大公式，系三角函數與複指數函數. 其文如下：
Mavelikkara
馬維力卡拉
歐拉等式
，當中e乃歐拉數，i乃負一之平方，\sin 與 \cos 乃二三角函數也.
滿寵
魏昌邑景侯滿寵字伯寧，漢山陽昌邑人也，建寧三年生. 年十八，為郡督郵. 時郡內李朔等各擁部曲，害于平民. 寵糾焉，朔等請罪，不復抄略. 守高平令.
曹操臨兗州，辟為從事. 及為大將軍，辟署西曹屬，為許昌令. 故太尉楊彪付獄，寵考訊如法. 數日，求見操曰：「楊彪考訊無他辭語. 當殺者宜先彰其罪，此人有名海內，若罪不明，必大失民望，竊為明公惜之. 」操即日赦之. 初，尚書令荀彧、少府孔融聞寵考掠彪，皆怒，及事平，更善寵. 時袁紹盛於河朔，而汝南乃紹之本郡，其門生賓客布在諸縣. 操憂之，以寵為汝南太守. 寵皆平之，得戶二萬，兵二千人，令就田業.
文帝即王位，遷揚武將軍. 破吳於江陵有功，更拜伏波將軍，屯新野. 大軍南征，至精湖，寵率諸軍在前，與賊隔水相對. 夜半，賊遣十部伏夜來燒，寵掩擊破之，進封南鄉侯. 黃初三年，假節鉞. 五年，拜前將軍.
五年，吳將孫布遣人詣揚州求降. 刺史王凌請兵馬迎之，寵以為必詐，不與兵. 凌索兵不得，乃單遣一督將步騎七百人往迎之. 布夜掩擊，督將迸走，死傷過半. 初，寵與凌共事不平，凌支黨毀寵疲老悖謬，故明帝召之. 既至，體氣康強，見而遣還. 寵屢表求留，詔報曰：「昔廉頗強食，馬援據鞍，今君未老而自謂已老，何與廉、馬之相背邪？其思安邊境，惠此中國. 」六年，吳將陸遜向廬江，論者以為宜速赴之. 寵曰：「廬江雖小，將勁兵精，守則經時. 又賊舍船二百里來，後尾空縣，尚欲誘致. 今宜聽其遂進，但恐走不可及耳. 」整軍趨楊宜口. 賊聞大兵東下，即夜遁.
青龍元年，權自出，欲圍新城，以其遠水，積二十日不敢下船. 寵乃潛遣步騎六千，伏城隱處以待之. 權果上岸耀兵，寵伏軍卒起擊之，斬首數百，或有赴水死者. 二年，權自將號十萬，至合淝、新城. 寵馳往赴，募壯士數十人，折松為炬，灌以麻油，從上風放火，燒賊攻具，射殺權侄泰.
景初二年，以寵年老征還，遷太尉. 寵不治產業，家無餘財. 詔曰：「君典兵在外，專心憂公，有行父、祭遵之風. 賜田十頃，穀五百斛，錢二十萬，以明清忠儉約之節焉. 」寵前後增邑，凡九千六百戶.
正始三年薨，諡曰景侯. 子偉，孫長武、奮皆有名當世. 寵女乃司馬昭弟榦之妃也.
賢哲賽義巴巴
賢哲賽義巴巴（英文：Sai Baba of Shirdi）者，印度人也. 一八三八年生，一九一八年十月十五日卒，年八十，葬於佛寺. 生前傳道於大清真寺，追崇者眾. 兩袖清風，唯道傳人，印回二教皆尊之為聖，其言今已為至典矣.
公曆一月廿三日
一月廿三日者，公曆之廿三日也，距歲暮餘三百又四十二日（閏年乃三百又四十三日）.
冰火歌
冰火歌，美國史詩幻著也，喬治·馬丁纂，名於西方諸國，有五卷，冰火歌雖幻異，然謂之實，莫為大幻. 或無謂人首、運數萬變、正邪難測、莫知生死、諸王並立，以為奇也.
二〇一一年，又美劇改編《權力遊戲》.
先概
事於維斯特洛大陸，原以森林子為居，世懷法術，又先民以東騎刃為敵，故施法斷橋止戈議和，先民得之闊地，而森林子保其所居. 及異鬼興起，絕之北地，寒風十載，森林子遂同先民拒之，興絕境長城.
又爾所思安達爾人以七神跨海，馬泰爾氏克南區，遂立王國. 瓦雷利亞自由堡擴越南海，然毀於災，坦格利安氏以三龍征之六國，唯多恩國力抗，坦氏從之，遂改信七神，從大陸生俗. 又伊耿一統百五十餘年，龍盡絕.
末王伊里斯二世性瘋狂，故號「瘋王」，為勞勃·拜拉席恩起義，幾絕坦氏，瘋王為其衛詹姆·蘭尼斯特弒咽，龍女丹妮莉斯遂奔亡自由城. 又拜氏相瓊·艾琳毒斃，以為敘始.
卷
分類:美國小說
公曆九月三十日
九月三十日者，公曆之二百七十三日也（閏年乃二百七十四日），距歲暮餘九十二日.
武林書畫院
武林書畫院，杭州之畫院，夫武林，杭州之古稱也. 肇乎一九九五年，今址杭州市西湖大道二九八號.
史
一九八九年四月，張松英赴杭州，募資收購杭州湖墅書畫社，以奠立畫院之基礎.
一九九五年，受杭州湖墅書畫社資助，畫社於西湖孤山文瀾閣創立「大震國學」，照映南唐初立廬山國學，後興盛為白鹿洞書院之佳事.
一九九七年，大震國學搬離孤山，時稱「梅蘭書畫社」.
二零零二年五月，原西湖孤山大震國學、杭州湖墅書畫社、梅蘭書畫社改組，併為武林書畫院.
新亞研究所
史
一九五五年招考研究生，導師錢穆、唐君毅、牟潤孫、潘重規諸教授.
麻貴
麻貴，明大同右衛人. 由舍人從軍，積功至都指揮僉事，充宣府遊擊將軍.
新亞研究所
史
一九五六年遷入九龍靠背壟農圃道新校舍，並於一九六零年招收外籍研究生. 一九六二年，增設東南亞研究室.
麻貴
隆慶中，遷大同新平堡參將. 萬曆初，再遷大同副總兵. 十年，以都督僉事充寧夏總兵官. 無何，徙鎮大同. 十九年，為閱視少卿曾乾亨重劾，謫戍邊. 明年，寧夏哱拜反. 廷議起為副將，總兵討賊，賊平. 以功增秩，予廕. 鎮守延綏.
二十二年，進署都督同知. 明年，以病歸. 二十五年，日本封事敗，起貴備倭總兵官，赴朝鮮. 已，加提督，盡統南北諸軍. 攻倭數戰有功. 旋師. 進右都督，予世廕. 三十八年，命鎮遼東. 引病乞罷，詔乘傳歸. 貴果毅驍捷，善用兵，東征西討並著功伐，稱一時良將焉.
新亞研究所
史
一九六三年，香港中文大學立，研究所為香港中文大學創校一員.
一九七四年，研究所脫離香港中文大學.
一九八一年，新亞研究所增設博士班，受中華民國教育部頒發學位.
泰國地方
泰王國都曼谷. 分七十五府（泰文：จังหวัด，下並），多以府治為名，長府尹（ผู้ว่าราชการจังหวัด），以民選任，每任三年. 二〇〇六年九月十九日曼谷兵變，以將軍權知國事，多罷府尹，且為將軍者任.
府之下有分郡（อำเภอ），合郡有八百七十七. 曼谷以京都殊例，分五十區（เขต）. 郡下置鄉（ตำบล），鄉下置村（หมู่บ้าน），合為四等.
郡長曰令，屬府尹，民政部任之，三年一遷. 凡一地戶口三萬，下有五鄉者，立為新郡. 昔有次郡（กิ่งอำเภอ）之置，二〇〇七年改為郡.
公曆一月廿四日
一月廿四日者，公曆之廿四日也，距歲暮餘三百又四十一日（閏年乃三百又四十二日）.
楊國忠
楊國忠，本名釗，蒲州永樂人也. 父珣，以國忠貴，贈兵部尚書. 則天朝幸臣張易之，即國忠之舅也. 國忠無學術拘檢，能飲酒，蒱博無行，為宗黨所鄙. 乃發憤從軍，事蜀帥，以屯優當遷，益州長史張寬惡其為人，因事笞之，竟以屯優授新都尉. 稍遷金吾衛兵曹參軍. 太真妃，即國忠從祖妹也. 天寶初，太真有寵，劍南節度使章仇兼瓊引國忠為賓佐，既而擢授監察御史. 去就輕率，驟履清貴，朝士指目嗤之.
時李林甫將不利於皇太子，掎摭陰事以傾之. 侍御史楊慎矜承望風旨，誣太子妃兄韋堅與皇甫惟明私謁太子，以國忠怙寵敢言，援之為黨，以按其事. 京兆府法曹吉溫舞文巧詆，為國忠爪牙之用，因深竟堅獄，堅及太子良娣杜氏、親屬柳勣、杜昆吾等，痛繩其罪，以樹威權. 於京城別置推院，自是連歲大獄，追捕擠陷，誅夷者數百家，皆國忠發之. 林甫方深阻保位，國忠凡所奏劾，涉疑似於太子者，林甫雖不明言以指導之，皆林甫所使，國忠乘而為邪，得以肆意. 上春秋高，意有所愛惡，國忠探知其情，動契所欲. 驟遷檢校度支員外郎，兼侍御史，監水陸運及司農、出納錢物、內中市買、召募劍南健兒等使. 以稱職遷度支郎中，不期年，兼領十五餘使，轉給事中、兼御史中丞，專判度支事. 是歲，貴妃姊虢國、韓國、秦國三夫人同日拜命，兄銛拜鴻臚卿. 八載，玄宗召公卿百僚觀左藏庫，喜其貨幣山積，面賜國忠金紫，兼權太府卿事. 國忠既專錢谷之任，出入禁中，日加親幸.
初，楊慎矜希林甫旨，引王鉷為御史中丞，同構大獄，以傾東宮. 既帝意不回，慎矜稍避事防患，因與鉷有隙. 鉷乃附國忠，奏誣慎矜，誅其昆仲，由是權傾內外，公卿惕息. 吉溫為國忠陳移奪執政之策，國忠用其謀，尋兼兵部侍郎. 京兆尹蕭炅、御史中丞宋渾皆林甫所親善，國忠皆誣奏譴逐，林甫不能救. 王鉷為御史大夫，兼京兆尹，恩寵侔於國忠，而位望居其右. 國忠忌其與己分權，會邢縡事泄，乃陷鉷兄弟誅之，因代鉷為御史大夫，權京兆尹，賜名國忠. 乃窮竟邢縡獄，令引林甫交私鉷、銲與阿布思事狀，而陳希烈、哥舒翰附會國忠，證成其狀，上由是疏薄林甫.
南蠻質子閤羅鳳亡歸不獲，帝怒甚，欲討之. 國忠薦閬州人鮮于仲通為益州長史，令率精兵八萬討南蠻，與羅鳳戰於瀘南，全軍陷沒. 國忠掩其敗狀，仍敘其戰功，仍令仲通上表請國忠兼領益部. 十載，國忠權知蜀郡都督府長史，充劍南節度副大使，知節度事，仍薦仲通代己為京兆尹. 國忠又使司馬李宓率師七萬再討南蠻. 宓渡瀘水，為蠻所誘，至和城，不戰而敗，李宓死於陣. 國忠又隱其敗，以捷書上聞. 自仲通、李宓再舉討蠻之軍，其征發皆中國利兵，然於土風不便，沮洳之所陷，瘴疫之所傷，饋餉之所乏，物故者十八九. 凡舉二十萬眾，棄之死地，只輪不還，人銜冤毒，無敢言者. 國忠尋兼山南西道采訪使. 十一載，南蠻侵蜀，蜀人請國忠赴鎮，林甫亦奏遣之. 將辭，雨泣懇陳必為林甫所排，帝憐之，不數月召還. 會林甫卒，遂代為右相，兼吏部尚書、集賢殿大學士、太清太微宮使、判度支、劍南節度、山南西道采訪、兩京出納租庸鑄錢等使並如故.
國忠既以宰臣典選，奏請銓日便定留放，不用長名. 先天已前，諸司官知政事，午後歸本司決事，兵部尚書、侍郎亦分銓註擬. 開元已後，宰臣數少，始崇其任，不歸本司. 故事，吏部三銓，三註三唱，自春及夏，才終其事. 國忠使胥吏於私第暗定官員，集百僚於尚書省對註唱，一日令畢，以誇神速，資格差謬，無復倫序. 明年註擬，又於私第大集選人，令諸女弟垂簾觀之，笑語之聲，朗聞於外. 故事，註官訖，過門下侍中、給事中. 國忠註官時，呼左相陳希烈於座隅，給事中在列，曰：「既對註擬，過門下了矣. 」吏部侍郎韋見素、張倚皆衣紫，是日與本曹郎官同咨事，趨走於屏樹之間. 既退，國忠謂諸妹曰：「兩員紫袍主事何如人？」相對大噱. 其所昵京兆尹鮮于仲通、中書舍人竇華、侍御史鄭昂諷選人於省門立碑，以頌國忠銓綜之能.
貴妃姊虢國夫人，國忠與之私，於宣義裏構連甲第，土木被綈繡，棟宇之盛，兩都莫比，晝會夜集，無復禮度. 有時與虢國並轡入朝，揮鞭走馬，以為諧謔，衢路觀之，無不駭嘆. 玄宗每年冬十月幸華清宮，常經冬還宮. 國忠山第在宮東門之南，與虢國相對，韓國、秦國甍棟相接，天子幸其第，必過五家，賞賜宴樂. 每扈從驪山，五家合隊，國忠以劍南幢節引於前，出有餞路，還有軟腳，遠近餉遺，珍玩狗馬，閹侍歌兒，相望於道. 進封衛國公，食實封三百戶，俄拜司空.
自祿山兵起，國忠以身領劍南節制，乃布置腹心於梁、益間，以圖自全之計. 六月九日，潼關不守. 十二日淩晨，上率龍武將軍陳玄禮、左相韋見素、京兆尹魏方進，國忠與貴妃及親屬，擁上出延秋門，諸王妃主從之不及，慮賊奄至，令內侍曹大仙擊鼓於春明門外，又焚芻槁之積，煙火燭天. 既渡渭，即令斷便橋. 辰時，至咸陽望賢驛，官吏駭竄，無復貴賤，坐宮門大樹下. 亭午，上猶未食，有老父獻麥，帝令具飯，始得食. 翌日，至馬嵬，軍士饑而憤怒，龍武將軍陳玄禮懼亂，先謂軍士曰：「今天下崩離，萬乘震蕩，豈不由楊國忠割剝氓庶，朝野怨咨，以至此耶？若不誅之以謝天下，何以塞四海之怨憤！」眾曰：「念之久矣. 事行，身死固所願也. 」會吐蕃和好使在驛門遮國忠訴事，軍士呼曰：「楊國忠與蕃人謀叛. 」諸軍乃圍驛擒國忠，斬首以徇. 是日，貴妃既縊，韓國、虢國二夫人亦為亂兵所殺. 御史大夫魏方進死，左相韋見素傷. 良久兵解，陳玄禮等見上謝罪曰：「國忠撓敗國經，構興禍亂，使黎元塗炭，乘輿播越，此而不誅，患難未已. 臣等為社稷大計，請矯制之罪. 」帝曰：「朕識之不明，任寄失所. 近亦覺悟，審其詐佞，意欲到蜀，肆諸市朝. 今神明啟卿，諧朕夙誌，將疇爵賞，何至言焉. 」
是時，祿山雖據河洛，其兵鋒東止於梁、宋，南不過許、鄧. 李光弼、郭子儀統河朔勁卒，連收恆、定，若崤、函固守，兵不妄動，則AT逆之勢，不討自弊. 及哥舒翰出師，凡不數日，乘輿遷幸，朝廷陷沒，百僚系頸，妃主被戮，兵滿天下，毒流四海，皆國忠之召禍也.
國忠子：暄、昢、曉、晞. 暄為太常卿兼戶部侍郎，尚延和郡主；昢為鴻臚卿，尚萬春公主. 兄弟各立第於親仁裏，窮極奢侈. 國忠娶蜀倡裴氏女曰裴柔，國忠既死，柔與虢國夫人皆自剄死. 暄死於馬嵬；昢陷賊被殺；曉走漢中郡，漢中王瑀榜殺之；晞走至陳倉，為追兵所殺.
國忠之黨翰林學士張漸竇華、中書舍人宋昱、吏部郎中鄭昂等，憑國忠之勢，招來賂遺，車馬盈門，財貨山積；及國忠敗，皆坐誅滅，其斫喪王室，俱一時之沴氣焉.
伊索
其事不詳，或云為奴，或云自由，或曰生於色雷斯，或曰生於薩摩斯，或曰生於色島. 其言多喻，寓理於物，以警世人. 其貌醜陋，其身短小，其聲嘶啞，然其智博大，其才絕倫. 其所作之言，流傳至今，為後人所敬仰. 今舉其一故事《獅與鼠》，以見其風格.
昔有一鼠陷困，求助於獅，許諾必將報答，獅笑謂鼠何有可報之事，乃救之而去. 他日，鼠入獅之穴，見獅為獵人所困，以繩索纏其頸足. 鼠乃報恩，啃斷繩索，放獅而去. 獅方知鼠雖小，自有其用.
此故事示人以萬物各有優劣，不可自傲，並述恩義之重也.